c: text/html

text:
Ndejje Etegese Eza Yunivasite
Abakungu b’ekitongole ekivunanyizibwa ku mizannyo gy’amatendekero agawagulu mu ggwanga,olwalero bayisiza ebisaawe n’ebisulo bya ssentendekero wa Ndejje ne Ndejje Secondary School empaka z’omwaka guno wezinayindira mu December.
Bano nga bakulembedwamu Peninah Kabenge akulira ebyemizannyo mu matendekero agawagulu mu Uganda, basoose kulambula bifo bino era nebasiima omulimu ogukoledwa.
Empaka zino zigenda kuba zamulundi gwa 17 nga zibade zasemba okubera e Ndejje mu 2011.

robotstxt: allowed

filter: keep


text:
Ensimbi Z'edagala Zaabula, Muhakanizi Akiguddeko
Ababaka ba paalamenti abatuula ku kakiiko akalondoola ensaasanya ye ensimbi z’omuwi w’omusolo aka Public Accounts Committee batabukidde Omuwandiisi omukulu owa Ministule ekola ku byensimbi Keith Muhakanizi n’abakungu abalala mu Munistule eno olwokubawa amagezi nti kalisoliso wa gavumenti yaba anonyereza ku nsimbi ezigambibwa okubula, obuwumbi 735 nebakijja ku palaamenti.
Kati nno ababaka bano nga bakulembeddwamu Amyuka Ssentebe w’akakiiko Gerald Karuhanga bagambye nti omulimu gwa palamenti bagumanyi bulungi ela Keith Muhanizi ne bane sibebalina okubawa amagezi ku butya bwebalina okunonyereza era nti batekwa okujja mu kakiiko kulwosatu lwa wiiki eno babitebye.


text:
Amawulire
Nnabagereka akubiriza abakyala okwekuuma nga balamu bulungi
Ivan Ssenabulya
May 13th, 2022
Bya Prossy Kisakye,
Maama wa Buganda Nnabagereka Sylvia Nnaginda akubiriza abakyala okwekuuma nga balamu bungi eggwanga lisobole okutuuka kunkulakulana.
Bino abyogedde aggulawo tabamiruka wa bakyala mu lubiri lwa ssabasajja e Mengo.
Olukungana lutambulidde wansi wómulamwa ogugamba nti omukyala omulamu gwemusingi gwe byenkulakulana.
Nnabagereka asabye abakyala okulya obulungi nókukola dduyiro emibiri gyabwe gisobole okuba emiramu obulungi.
Era ajjuziza abakyala obuvunanyizibwa bwabwe mu kukuza abaana obulungi nga bampisa ate abawombefu ku lwe biseera byabwe ebyómumaaso ebirungi.
Mungeri yemu Nnaginda asabye abazadde obutalekerera baana babwe abóbuwala abafunira embuto mu biseera byómuggalo.


text:
7013 Views
Verse 1 Nkoze nnyo empisa nzimazeeyo Chris ebintu by'omukwano nze binnemye Mazima n'oba ng'eyazza omusango abasajja! Aah Kkomera lya laavu Linsuza nkaaba bannange, haa Serena nsazeewo ngenze, kaneeyombekere Mazima n'obwenzi bwe bunsusseeko Bawala n'okunvuma banvumye nnyo Banvumira ki kale nga basanga anyiridde? Nze ntoba Kkomera lya laavu Linsuza nkaaba bannange, haa Serena nsazeewo ngenze, Kaneeyombekere Chorus Bino bikalubye kisusse Togeza nnyabo ne gy'odda bizibu Akomawo mwenda nga bukya Gwe nno kale at least akomawo Nedda bikalubye birumya Togeza nnyabo ne gy'odda bizibu Akomawo mwenda atamidde Gwe nno kale at least akomawo Verse 2 Eeh twajjirwa emirimu Tampa time mbu akola nnyo Ndowooza wamma nze najja Kukuuma nju nkizudde, ndabye Olwo munaalya ki ate? Muleke akole ssente Serena obwavu ndwadde Oyo omukozi musiimye nnyo Essimu ye ndaba ye mukazi we Misana n'ekiro ndaba akyatinga Ono ne bw'omuwa emmere tagirya Essimu yamwefuga Kasita agigula, N'agireeta gwe n'ofumba Obutava ku ssimu aba ne deal Mufune enkya kyemunaalya Chorus Bino bikalubye kisusse Togeza nnyabo ne gy'odda bizibu Akomawo mwenda nga bukya Gwe nno kale at least akomawo Nedda bikalubye birumya Togeza nnyabo ne gy'odda bizibu Akomawo mwenda atamidde Gwe nno kale at least akomawo Verse 3 Sijja kusala gwa kawala Nga waliyo ogw'akalenzi Muko nange yangamba Mbu toyomba osula Ntebe Mbu ate ebbuba eriri ku gwe Kisaawe kiramba Gwe omuwolereza lwakuba Oli musajja naawe Ndowooza naawe eyo bw'obeera Mulamu ng'alabye Tebikukankanyanga ebyo Abo abawala mukoka Giyite empewo eno ekunta Just know gwe first priority Mukwate mpola ajja kukyuka Mulinde mu kisenge omugambe Abo abakuwaga ogende Bw'onovaawo nga baseka Outro Aleeta abakazi ewange Tuula, Kasita yegwe General Nywera Abo abakuwaga ogende Bw'onovaawo nga baseka Abawala message ze basindika Tuula Nzisoma nga yeebase Nywera Abo abakuwaga ogende Bw'onovaawo nga baseka Kibi okebera essimu Tuula Eya bba wo mukwano Nywera Abo abakuwaga ogende Bw'onovaawo nga baseka Kyokka ye omwami Tuula Wa ddembe okukebera eyiyo Nywera (Shaa!) Abo abakuwaga ogende Bw'onovaawo nga baseka Ate baggya bange bangi Tuula Ne ba jajja baaguma Nywera Abo abakuwaga ogende Bw'onovaawo nga baseka Luli nasanga obupiira Tuula Oyo mulungi yekuuma nyweza Abo abakuwaga ogende Bw'onovaawo nga baseka Naye enkya nze ssiggulawo Tuula Kakisule wabweru Nywera Abo abakuwaga ogende Bw'onovaawo nga baseka
Advertisement
Sitidde featuring John Blaq | Chris Evans
1332 Views
Bikalubye featuring Serena Bata | Chris Evans
7014 Views
Dont Stop | Bebe Cool
65 Views
Correct | Ykee Benda
149 Views
Sugar | Rebo Chapo
232 Views
Lindako | Maurice Kirya
422 Views
Sinza | Eddy Kenzo
1374 Views
Am Badder featuring Jowy Landa | Grenade Official
1265 Views
Njakukadiwa Nawe | Daddy Andre
1287 Views
Love Story | Ykee Benda
1249 Views
Advertisement


text:
2 Bassekabaka
Essuula 2
Awo olwatuuka Mukama bwe yayagala okulinnyisa Eriya n'embuyaga ez'omuzimu mu ggulu, Eriya n'agenda ne Erisa ng'ava e Girugaali.
2 Awo Eriya n'agamba Erisa nti Beera wano, nkwegayiridde; kubanga Mukama antumye e Beseri. Erisa n'ayogera nti Nga Mukama bw'ali omulamu n'emmeeme yo nga bw'eri ennamu, sijja kukuleka. Awo ne baserengeta ne bajja e Beseri.
3 Awo abaana ba bannabbi abaali e Beseri ne bafuluma eri Erisa, ne bamugamba nti Omanyi nga Mukama anaggya mukama wo ku mutwe gwo leero? N'ayogera nti Weewaawo, mmanyi; mmwe musirike.
4 Awo Eriya n'amugamba nti Erisa, beera wano. nkwegayiridde; kubanga Mukama antumye e Yeriko. N'ayogera nti Nga Mukama bw’ali omulamu n'emmeeme yo nga bw'eri ennamu, sijja kukuleka. Awo ne bajja e Yeriko.
5 Awo abaana ba bannabbi abaali e Yeriko ne bafuluma eri Erisa, ne basemberera Erisa ne bamugamba nti Omanyi nga Mukama anaggya mukama wo ku mutwe gwo leero? N'addamu nti Weewaawo, mmanyi; mmwe musirike.
6 Awo Eriya n'amugamba nti Nkwegayiridde, beera wano; kubanga Mukama antumye e Yoludaani. N'ayogera nti nga Mukama bw'ali omulamu n'emmeeme yo nga bw'eri ennamu, sijja kukuleka. Awo abo bombi ne batambula.
7 Awo abasajja amakumi ataano ab'oku baana ba bannabbi ne bagenda ne bayimirira okuboolekera wala nabo; abo bombi ne bayimirira ku Yoludaani.
8 Awo Eriya n'addira omunagiro gwe n'aguzinga wamu n'akuba amazzi ne gaawulibwamu eruuyi n'eruuyi n'okuyita ne bayita bombi ku lukalu.
9 Awo olwatuuka bwe baamala okusomoka Eriya n'agamba Erisa nti Saba kye nnaakukolera nga sinnaba kukuggibwako. Erisa n'ayogera nti Nkwegayiridde emigabo ebiri egy'omwoyo gwo gibere ku nze.
10 N'ayogera nti Osabye kizibu: naye bw'onondaba bwe nnaakuggibwako kinaaba bwe kityo gy'oli; naye bw'otondabe tekiibe bwe kityo.
11 Awo olwatuuka nga bakyatambula nga boogera, laba, ne walabika eggaali ery'omuliro n'embalaasi ez'omuliro ne zibaawula bombi; Eriya n'alinnya mu ggulu n'embuyaga ez'omuzimu.
12 Era Erisa n'akiraba n'ayogerera waggulu nti Kitange, kitange, amagaali ga Isiraeri n'embalaasi ze! N'atambula nate: n'akwata ebyambalo bye n'abiyuzaamu ebitundu bibiri.
13 Era n'alonda n'ekyambalo kya Eriya ky'asudde, n'addayo n'ayimirira ku lubalama lwa Yoludaani.
14 N'addira ekyambalo kya Eriya ky'asudde, n'akuba amazzi n'ayogera nti Ali luuyi wa Mukama Katonda wa Eriya? awo ng'amaze okukuba amazzi naye, ne gaawulibwamu eruuyi n'eruuyi: Erisa n'asomoka.
15 Awo abaana ba bannabbi abaali e Yeriko okumwolekera bwe baamulaba, ne boogera nti Omwoyo gwa Eriya gutuula ku Erisa. Ne bajja okumusisinkana, ne bavuunama mu maaso ge.
16 Awo ne bamugamba nti Laba nno waliwo abasajja amakumi ataano ab'amaanyi wamu n'abaddu bo; tukwegayiridde bagende banoonye mukama wo: mpozzi omwoyo gwa Mukama gumusitudde ne gumusuula ku lusozi oba mu kiwonvu; N'ayogera nti Temutuma.
17 Awo bwe baamutayirira okutuusa ensonyi lwe zaamukwata, n'ayogera nti Mutume. Awo ne batuma abasajja amakumi ataano; ne banoonyeza ennaku ssatu naye ne batamulaba.
18 Awo ne bakomawo gy'ali ng'akyalinda e Yeriko; n'abagamba nti Saabagamba nti Temugenda?
19 Awo abasajja ab'omu kibuga ne bagamba Erisa nti Laba, tukwegayiridde, awali ekibuga kino walungi nga mukama wange bw'alaba: naye amazzi tegaliiko kye gagasa, n'ensi tekuza mmere.
20 N'ayogera nti Mundeetere akasumbi akaggya, muteeke omwo omunnyo. Ne bakaleeta gy'ali.
21 N'afuluma n'ajja awali ensulo y'amazzi, n'asuula omwo omunnyo n'ayogera nti Bw'atyo bw'ayogera Mukama nti Mponyezza amazzi gano; temukyavaamu nate lumbe newakubadde obutakuza mmere.
22 Awo amazzi ne gawona ne leero ng'ekigambo bwe kyali ekya Erisa kye yayogera.
23 Awo n'avaayo n'ayambuka n'agenda e Beseri: awo ng'ali mu kkubo ng'ayambuka abaana abato ne bava mu kibuga ne bamuduulira ne bamugamba nti Yambuka, ggwe ow'ekiwalaata; yambuka, ggwe ow'ekiwalaata.
24 N'akebuka n'abalaba n'abakolimira mu linnya lya Mukama. Eddubu bbiri enkazi ne ziva mu kibira ne zitaagula abaana amakumi ana mu babiri ku bo.
25 Awo n'avaayo n'agenda eri olusozi Kalumeeri, n'avaayo n'akomawo e Samaliya.


text:
Abid Alam Muhamud omusigansimbi agambibwa okubeera emabega w’emivuyo gy’ettaka e Kassanda wamu n’abasirikale ba Uganda Police Force 4 abagambibwa okuba nga babadde balemesa emisango egimuvunaanibwa basimdikiddwa mu Kkomera e Kitalya okutuusa nga 8-May-2020.Abasirikale ba Poliisi kuliko; SP Wilber Osteen Wanyama n’akulira okukuuma fayiro za Poliisi Sgt. Wilson Azale, akulira okunoonyereza ku Poliisi y’e Kassanda Peter Beitera Muhanuzi ne ASP Omellano Daniel.Obujulizi obuliwo bulaga nti abatuuze b’e Kassanda baaloopa ku Poliisi e Kassanda ebikolobero byebagamba nti Abid yabibatuusaako okumuli okubakuba, okubasobyako, okuttibwa wamu n’okubagoba ku ttaka kyokka nga Poliisi ekwata Fayiro nezimuwa olwo namanya abamuwawabidde n’abagenda okumuwaako obujulizi.
Share.


text:
Bya Davis Ddungu
Omulabirizi Rt .Rev. John Wilson Nandaah atuuziddwa ng’omulabirizi w’e Mbale ow’omunaana mu lutuula olw’enjawulo olubadde ku lutikko ya St. Andrew’s Cathedral e Mbale, ng’adda mu bigere bya Rt. Rev. Patrick Gidudu abadde mu omulabirizi ow’omusanvu okuva mu mwaka gwa 2008.
Bw’abadde akulembeddemu emikolo gino Ssabalabirizi w’e kkanisa ya Uganda The most Rev. Dr. Samuel Kazimba Mugalu Mboowa, agambye nti ekkanisa eyita mu kusoomozebwa okwamaanyi olw’abantu okukulembeza eby’okweyagaliza, nga kyenyamiza nti abalabirizi abasinga abaliwo bongedde kuwummula, wabula nti abalindiridde okutuula mu ntebe zino bakulembeza nnyo ensonga ezabwe ng’abantu mu kifo ky’okusoosa ekkanisa.
Ssabalabirizi Kazimba Mugalu, agambye nti ekkanisa etunuulidde nnyo essira okuliteeka ku nkulakulana ey’olubeerera, era nga kuno kwekumu ku kusalawo olukiiko lw’abalabirizi lwekwakoze mu lutuula lw’abalabirizi olw’okwefumitiriza ku buweereza.
Ssabalabirizi era azeemu okuvumirira enkola ey’abakulisitaayo ey’okutwala ekkanisa mu mbuga z’amateeka g’eggwanga, kyagambye nti tekigenda kugonjoola nsonga kubanga ekkanisa erina amateeka gaayo agalambikiddwa ku buli nsonga.
Anokoddeyo ebikolwa ebyeyolekera mu bulabirizi bwe Kuumi, olwabawagizi ba Rev. Okunya eyali alondeddwa ku bulabirizi oluvannyuma naasulibwa ettale okweyisa mu ngeri etajja nsa , ssonga ne mu bulabirizi bwe Muhabura waliyo abaddukidde mu kooti ku nsonga ezeefananyirizako eziri e Kuumi.
Omulabirizi John Wilson Nandaah, agambye nti obuweereza bwe bwakutambulira ku nkola y’okutumbula enkulakulana, enjiri okukolera awamu, n’okutumbula enkola ya province ey’okukunganya ssente z’enkulakulana eya Kingdom Development Organ (KIDO).
Yeyamye okutumbula eby’enjigiriza, eby’obulamu, n’okukwasizaako gavumenti okuzzawo enkulakulana ye Mbale ngekibuga n’ekitundu kyonna kyatwala.
Bwabadde akulembeddemu okubuulira Rt Rev Samuel Gidudu, Omulabirizi wa North Mbale era nga y’abadde atendeka Omulabirizi omujja mu byobukulembeze, amukuutidde okuwereza ekkanisa awatali kusosola muntu yenna, okubeera omwegendereza eri bakulisitaayo abamuleetera ensonga, kyokka naamusaba okukozesa emikisa egimwolekedde okutumbula obulabirizi n’okulakulanya ekitundu ng’akozesa ettaka ekkanisa ly’erina.
Omumyuka w’omukulembeze w’eggwanga, Rtd Maj Jessica Alupo, nga yaakiikiridde president Museveni ku mikolo gino, asanyukidde ekkanisa ku buvumu bweyolesa mu kukwasizaako eggwanga mu kuzimba amasomero, amalwaliro, okuwa abavubuka emirimu n’enteekateeka endala ez’enjawulo, era nawanjagira ekkanisa okwongera okukunga abantu okuwagira enteekateeka za gavumenti zonna ezireetebwa.
Bishop Nandaah yazaalibwa nga 30 January 1962, musajja musomesa, yafuna degree esooka mu by’dediini mu mwaka gwa 2002, musajja mufumbo eri omukyala Betty Wabule balina abaana 4.
Yalondebwa nga 27 omwezi ogwe 10 omwaka guno okufuuka Omulabirizi we Mbale, ku lutuula lw’abalabirizi olwali e Namugongo ku kiggwa kyabajulizi.


text:
Olukiiko olufuzi olwékitongole ekikwasaganya obwakabaka ne bannamikago ki Majestic Brands lutongozeddwa era neruzzibwa buggya, ekisanja ekirala kya myaka esatu .
Ssentebe wa boodi ya Majestic Brands ye Omuk. Robert Nsereko, omumyuka ye Omuk. Veronica Namagembe,Omuwadiisi Remie Kisaakye.
Ba memba abalala kuliko Fred Mbasadde Kabuye, John Kizito Kaggwa , Omuk John Kitenda, Adrian R. Bukenya Mulindwa, Edith Kasekende Nsubuga, Sophe Nantongo ne Julius Kakembo.
Katikkiro wa Buganda Charles Peter Mayiga yatongozza olukiiko luno,násaba abakiise ba boodi eno okukola ekisoboka okusitula ebyenfuna bya Buganda, nga bayita mu kusaka bannamikago, okuzza Buganda ku Ntikko.
Katikkiro asabye abalondeddwa ku boodi eno okukuuma ekifaananyi kyÓbwakabaka wonna gyebalaga, nókulaba ngémirimu gyonna egikolebwa gitambulira mu kkowe eryokukuuma Namulondo.
Minister wébyensimbi nÓbusuubuzi mu Bwakabaka era nga yemumyuka owookubiri owa Katikkiro Owek Robert Waggwa Nsibirwa ,yebazizza ba memba abawummudde ku lukiiko luno olwebirungi byebakoze mu Bwakabaka, omubadde okuwagira ebyemizannyo nga tebeebalira, okulwanyisa Mukenenya nÓkusitula embeera zábantu mu Bwakabaka.
Ssentebe wa boodi ya Majestic Brands Omuk Robert Nsereko agambye nti wakwesigama nnyo ku nkola ejjuddemu obulambulukufu , naawa obweyamo obwokuweereza Kabakawe nÓbwakabaka mu bwerufu n’okwagala.
Bisakiddwa: Kato Denis


text:
Kigundu ku Paalimenti, Ababaka Bamubuuzizza ku Kalulu Akawedde
Nga ekisanja ky’akakiiko k’ebyokulonda akaliwo kisemberera okugwaako mu mwezi gwa musenene omwaka guuno, Ssentebe waako Yinginiya Dr. Badru Malimbo Kiggundu alabudde obulabe obuli mu biibina by’ebyobufuzi byona okukiirirwa ku kakiiko k’ebyokulonda akapya akagenda okulondebwa.
Mu kiseera kyekimu ababaka bakunyizza abakungu b’akiiko ku bululu obwakwatibwa n’abantu abamu abaali beesimbyewo mu kalulu aka bonna akaaliwo kuntandikwa y’omwaka guno.
Bano babadde balabiseeko mu kakiiko ka paalimenti akavunaanyizibwa ku by’amateeka.


text:
Corpus:Loole eyingiridde emmotoka bbiri
{{Source|author=ERIYA LUYIMBAZI |editor=John Kulubya|title=|date/place=FRIDAY, 05 AUGUST 2011 09:26|volume/pages=page 1-2|publisher=Vision Group|translator=|type=newspaper|annotator=[[User:Medadi Erisa Ssentanda|contributor=Medadi Erisa Ssentanda|article=LOOLE eyabadde ekubyeko ebyamaguzi eremeredde omugoba waayo n’etomera mmotoka zaabuyonjo bbiri mu Kampala. Akabenje kano kaagudde ku Kyaggwe Road okuliraana akatale k’ewa Kisekka loole y’ekika kya Fuso nnamba UAL 736 L eyabadde ekkirira akaserengeto okuva ku Equatorial bwe yagaanyi okusiba n’eyingirira mmotoka bbiri okuli Toyota Carib UAE 123 E ne Toyota Noah UAP 431Q. Ivan Lujumba eyabadde avuga pikipiki nayo eyatomeddwa yagambye nti loole bwe yatomedde Noah n’ebuuka n’erinnya waggulu wa Carib ate ne Fuso nayo n’ejja ne yeegattako. Noah ne Carib zombi zaabadde zivugibwa bakazi abaasimattuse.
}}


text:
ENZIGE ezibadde ziwulirwa obuwulizi mu mawanga agatulinaanye, kyadaaki zigobye mu kitundu kya Karamoja era nga zitandise okusaanyawo ebirime mu kitundu kino.
Abatuuze naddala abalimi bali mu kutya mu kiseera kino olwe nsonga nti zino zandisanyawo ebilime byabwe bye babadde bataddemu amaanyi ne nsimbi empitirivu.
Zino kigambibwa nti zaayingidde ku ssande nga ziyita mu kitundu kya Amudat nga ziva mu Ggwanga lya Kenya awali bannansi abe Ggwanga lya Pokot, era nga kati zituuse ne mu bitundu omuli Nabilatuk ne Nakapiripiti mu Karamoja eyawamu.
Wabula yadde nga Gavumenti olwaleero evuddeyo n’esindika ebomba ze ddagala 2000 saako ne liita ze ddagala eziwerera ddala 18,000 okusobola okuzitta, kyokka abatuuze abakoseddwa enzige basazeewo okwelwanako nga bazikasukira amayinja nga abagezaako okugoba obunyonyi mu muwemba nga ne Gavumenti bwejja.
Okusinziira ku mukungu mu minisitule ye bigwa bitalaze Martin Owor ategezezza nti basobodde okufuna Ebbomba ze bagenda okutambuliza ku tulakita nga zifuuyira enzige zino, era nga mu kiseera kino zimaze okutuuka e Karamoja.
Anyonyodde nti bagendanga kufuuyira mu biseera bya kumakya saako n’akawungeezi kubanga obudde bwe misana si kyangu ku zikwasa.
Amaggye n’abakozi be kitongole kye bisolo by’omunsiko nabo bagenda kuyambako ku bakozi ba Minisitule ye by’obulimi okusobola okulwanyisa enzige zino, okusobola okuzitangira obutasaanyawo birime nga bwe zikoze mu Ggwanga lya Kenya.
Do you have a story in your community or an opinion to share with us: Email us at editorial@watchdoguganda.com


text:
Okukungubaga 1 LCB – Mateo 1 MTDS
Yerusaalemi Kifuuse Matongo
11:1 a Is 47:8 b 1Bk 4:21 c Is 3:26; Yer 40:9Ekibuga ekyajjulanga abantu nga kyabuliddwa!
Ekyabanga eky’amaanyi mu mawanga,
nga kifuuse nga nnamwandu!
Eyali kabaka omukazi ng’alina amasaza,
afuuse omuddu omukazi.
21:2 a Zab 6:6 b Yer 3:1 c Yer 4:30; Mi 7:5 d nny 16Ekiro akaaba nnyo nnyini,
n’amaziga ne gakulukuta ku matama ge.
Mu baganzi be bonna,
talina n’omu amubeesabeesa.
Mikwano gye bonna bamuliddemu olukwe,
bafuuse balabe be.
31:3 a Yer 13:19 b Ma 28:65Yuda agenze mu buwaŋŋanguse
oluvannyuma lw’okubonaabona n’okukozesebwa n’obukambwe ng’omuddu.
Kati abeera mu bannamawanga,
talaba kifo kya kuwummuliramu.
Bonna abamunoonya bamusanga
mu nnaku ye.
41:4 a Yer 9:11 b Yo 1:8-13Enguudo za Sayuuni zikungubaga,
kubanga tewali n’omu ajja ku mbaga zaakyo ezaalagibwa.
Emiryango gye gyonna girekeddwa awo,
bakabona be, basinda;
bawala be abaweereza bali mu buyinike,
naye yennyini ali mu nnaku.
51:5 a Yer 30:15 b Yer 39:9; 52:28-30Abamuyigganya bafuuse bakama be;
abalabe be beeyagala,
kubanga Mukama amuleeseeko ennaku,
olw’ebibi bye ebingi.
Abaana be batwalibbwa mu buwaŋŋanguse,
bawambiddwa omulabe.
61:6 Yer 13:18Ekitiibwa kyonna ekyali ku muwala wa Sayuuni
kimuweddeko,
abalangira be bafuuse ng’ennangaazi
ezibuliddwa omuddo;
mu bunafu,
badduse ababagoba.
71:7 Yer 37:7; Kgb 4:17Mu nnaku ez’okubonaabona kwe ng’asagaasagana,
Yerusaalemi ajjukira ebintu eby’omuwendo byonna
bye yalinanga mu nnaku ez’edda.
Abantu be bwe baagwa mu mikono gy’omulabe,
tewaali n’omu amubeera;
abalabe be ne bamutunuulira
ne bamusekerera olw’okugwa kwe.
81:8 a nny 20; Is 59:2-13 b Yer 13:22, 26 c Is 59:21, 22Yerusaalemi yayonoona nnyo nnyini,
bw’atyo n’afuuka atali mulongoofu.
Bonna abaamussangamu ekitiibwa bamunyooma,
kubanga balabye bw’asigalidde awo;
ye yennyini asinda,
era akwatibwa ensonyi.
91:9 a Ma 32:28-29; Is 47:7; Ez 24:13 b Yer 13:18 c Mub 4:1; Yer 16:7 d Zab 25:18Obutali bulongoofu bwe bwali mu birenge bye;
teyassaayo mwoyo ku bulamu bwe obw’ebiseera ebijja.
Okugwa kwe kwali kwa kyewuunyo;
tewaali n’omu amubeesabeesa.
“Ayi Mukama, tunuulira okubonaabona kwange,
kubanga omulabe awangudde.”
101:10 a Is 64:11 b Zab 74:7-8; Yer 51:51 c Ma 23:3Omulabe yagololera omukono
ku bintu bya Yerusaalemi byonna eby’omuwendo;
yalaba amawanga amakaafiiri
nga gayingira awatukuvu we,
beebo be wali ogaanye
okuyingira mu kuŋŋaaniro lyo.
111:11 a Zab 38:8 b Yer 52:6Abantu be bonna basinda
nga bwe banoonya ekyokulya;
eby’obugagga byabwe babiwanyisaamu emmere,
okusobola okuba abalamu.
“Laba, Ayi Mukama Katonda, onziseeko omwoyo
kubanga nnyoomebwa.”
121:12 a Yer 18:16 b nny 18 c Is 13:13; Yer 30:24“Mmwe tekibakwatako, mmwe mwenna abayitawo?
mwetegereze mulabe
obanga waliwo obuyinike obwenkana,
obwantukako,
Mukama bwe yanteekako
ku lunaku olw’obusungu bwe obungi.
131:13 a Yob 30:30 b Yer 44:6 c Kbk 3:16“Yaweereza omuliro okuva waggulu,
ne gukka mu magumba gange.
Yatega ebigere byange akatimba,
n’anzizaayo emabega.
Yandeka mpuubadde,
nga nzirise olunaku lwonna.
141:14 a Ma 28:48; Is 47:6 b Yer 32:5“Ebibi byange binfuukidde ekikoligo;
bisibiddwa ne binywezebwa omukono gwe.
Binzitoowerera mu bulago,
era bimmazeemu amaanyi.
Mukama ampaddeyo mu mikono gy’abo
be siyinza kugumiikiriza.
151:15 a Yer 37:10 b Is 41:2 c Is 28:18; Yer 18:21“Mukama anyoomye
abalwanyi abazira bonna abaali nange;
akuŋŋaanyizza eggye okunwanyisa,
okuzikiriza abavubuka bange.
Mukama alinnyiridde Omuwala Embeerera owa Yuda,
ng’omuntu bw’asambirira ezabbibu mu lyato ng’asogola.
161:16 a Kgb 2:11, 18; 3:48-49 b Zab 69:20; Mub 4:1 c nny 2; Yer 13:17; 14:17“Kyenva nkaaba,
amaaso gange ne gajjula amaziga,
kubanga tewali n’omu andi kumpi okumbeesabeesa,
ayinza okunzizaamu amaanyi.
Abaana bange banakuwavu
kubanga omulabe awangudde.”
171:17 Yer 4:31Sayuuni agolola emikono gye,
naye tewali n’omu amudduukirira.
Mukama awadde ekiragiro ku Yakobo
baliraanwa be babeere balabe be;
Yerusaalemi afuuse
ekintu ekitali kirongoofu wakati mu bo.
181:18 a 1Sa 12:14 b nny 12 c Ma 28:32, 41“Mukama mutuukirivu,
newaakubadde nga najeemera ekiragiro kye.
Muwulirize mmwe amawanga gonna,
mutunuulire okubonaabona kwange;
Abavubuka bange ne bawala bange
batwalibbwa mu busibe.
191:19 Yer 14:15; Kgb 2:20“Nakoowoola bannange bannyambe,
naye tebanfaako;
bakabona bange n’abakadde b’ekibuga kyange
bazikiririra mu kibuga
nga banoonya ekyokulya
baddemu amaanyi.
201:20 a Yer 4:19 b Kgb 2:11 c Ma 32:25; Ez 7:15“Laba, Ayi Mukama Katonda bwe ndi omunakuwavu!
Ndi mu kubonaabona,
n’omutima gwange teguteredde
kubanga njeemye nnyo ekiyitiridde.
Ebweru ekitala kirindiridde okunsanyaawo,
ne mu nnyumba mulimu kufa kwereere.
211:21 a nny 8 b nny 4 c Kgb 2:15 d Is 47:11; Yer 30:16“Abantu bawulidde okusinda kwange,
naye tewali n’omu ananyamba.
Abalabe bange bonna bawulidde okusinda kwange;
basanyukidde ekyo ky’okoze.
Olunaku lwe walangirira,
lubatuukeko, babeere nga nze.
221:22 Nek 4:5“Obabonereze olw’obutali butuukirivu bwabwe bwonna,
nga nze bwe wambonereza.
Okusinda kwange kungi
n’omutima gwange guzirika.”


text:
Amawulire
Gavt tegenda kwongeza misolo mu mbalirira ya 2022/23
Ivan Ssenabulya
May 17th, 2022
Bya Moses Ndaye,
Gavumenti ezzeemu netegeeza nga bwetagenda kwongeza musolo ku bintu mu mbalirira yomwaka gwe byensimbi ogujja 2022/2023.
Bino byogeddwa minisita owé bye’nsimbi Matia Kasaijja, agambye nti gavt kino ekikoze okusobola okutaasa bannauganda abazitowereddwa ebeeyi yámafuta ne bintu ebikozesebwa mu bulamu bwa bulijjo.
Ono okwogera bino abadde atongoza omwezi gwe mbalirira yomwaka gwe byensimbi 2022/2023 mu Kampala.
Agambye mu mbalirira egenda okusomya nga 14th omwezi ogujja batunulidde pulogulamu ezirubirira okukyusa obulamu bwa munnauganda asookerwako.
Akasse kamu akensimbi za Uganda kekatereddwa mu mbalirira eno okuvujirira pulogumau ya gavt eya Parish Development Model, mu kawefube owokulwanyisa bwavu mu bannauganda.


text:
Bya Benon Kamala.
MUKONO – Mu kawefube ow’okuteeka abakadde ku mwanjo, mu 2013 Pulezidenti Yoweri Museveni yateeka omukono ku Tteeka erissaawo obukulembeze bw’abakadde, erimanyiddwanga ‘Local Gavumenti Act (Cap 243).Section 10-(1),(f).’
Okwawukanako n’amateeka amalala,okugeza ‘National Youth Act’ erikwaata kubavubuka wamu ne ly’abakyala,waliwo abakadde abaagala etteka lyabwe likolebwemu ennongosereza oluvannyuma lw’okulikubamu Ttooci.
Olw’obungi bwabavubuka mu ggwanga, abakadde balowooza gavumenti tebayisizza kyenkanyi naddala mungabanya ya Keechi ye ggwanga.
Hajji Kalungi Salongo nga y’amyuka Ssentebe w’abakadde mu disitulikiti y’eMukono,agamba etteka libawa kubera nankizo mu bukulembeze naye terinnyonnyola omuntu omukadde bweyandibadde afaanana.
“Ensonga esengeka emyaka emituufu omukadde kwatandikira,terambululwa bulungi mu tteeka lino,era kyetagisa okuddamu okusiiga ekifaananyi ekijjayo emyaka emituufu,” Kalungi bweyagaseko.
Ssemateeka wa Uganda yatulaganga emyaka 65,wabula mu kaseera akokutandika okugaba sente zabakadde ezabuli mwezi emyaka gyalinyisibwa okutuuka ku 80.
Bino byatukiddwako ku Jobiah Hotel mu Kibuga ky’eMukono,abakadde bwebaabadde bakwasibwa ebintu byennaku enkulu okuva ewa Minisita we by’enguudo Gen Edward Katumba Wamala.
Ebintu ebyawereddwa abakadde mwabaddemu; Sukaali,omuceere,ennyama y’eNte, ssabbuuni,emigaati nebirala.
Byabakwasiddwa omuyambi wa Minisita Juma Were,ku Lwokuna nga 24 Ntenvu (December) wa 2020.
Ssemateeka w’amawanga amagatte(UN) alaga nti emyaka gy’omuntu omukadde gitandikira ku 60 n’okweyongerayo,kyoka ate ekibiina ky’ebyobulamu mu nsi yonna ekya “World Health Organisation” kirambika myaka 50 nokudda wagulu.
Magera William Wilberforce,Kansala w’abakadde abami ku Munisipaali y’eMukono,agamba nti ensonga y’okukunga’anya ebikwatta ku bakadde yabitandikako era alinako watuuse.
“Nga nyambibwako abakulembeze b’ebyaalo,tusobodde okusolooza ebikwaata ku bakadde abasoba mu 2500, nga 800 ku bano bebalina emyaka 80 n’okudda wagulu era nga ne sente eziwebwa abakadde buli mwezi baazifuna dda,”Magera bweyagambye.


text:
Omuyimbi wenyimba ezetendo Nelson Mawejje yomu Kati kubayimbi abakutte akati mukukuba enyimba ezeddini ate nga zikyamula banji nga kino akituuseko olwengeri jasengekamu ebigambo bye munyimbaze.
Nelson Mawejje yayatikirira nnyo olwakayimba ke akakwaata abantu omwaaka oguwedde ogwa 2019 kebayita “Ampadde‘ munamawulire waffe wano ku Fremer Media yamugwikiriza nga aliko mu studio jafumbira obuyimba bwe era natutegeeza nti wadde nga egwanga likyaali mukusomozebwa kwekirwadde Kya Covid-19, yye mugumu nti Mukama esaawa yonna kino ajja kukijawo.
Nelson Mawejje wetwamubuziza kuki ekimufuula owenjawulo kubayimbi banne aba gospel, yategezeza nti ye katonda we gweyesiga yamufuula owenjawulo kubalala era nangamba nti olwekisa Kya Mukama enyimba zze zikuba kumikutu ejenjawulo nga ate tatademu nnyo.
Nelson Mawejje nga abibyaamu ne Hon. Semujju Nganda
Nelson Mawejje aze ayimba obuyimba obwenjawulo nga kuno kwekuli nekeyayimba wamu ne Moreen Nantume kebayita “Linda ekiseera kye’ nga kano kaali kamu kubuyimba obwamugulirawo ekubo munsiike yokukuba emiziki.
Nelson Mawejje nga aline Lady Justice Winie Nabisinde
Nelson Mawejje alinawo akayimba akali okutambula enaku zino kebayita “Wedding day’ era nga kano kagoberera bamikolo.
Bwetwamubuziza weyeraba mumyaaka ejidako, Nelson Mawejje yatutegezeza nti alina esuubi nti wakufuuka omu kubayimbi abanene nga katonda yemubeezi.


text:
Omuduumizi wa Uganda Police Force IGP Martins Okoth Ochola olunaku olwaleero wakukuza abaddusi ba Poliisi bonna abawangulira Yuganda emiddaali mu mizannyo gya Olympics e Japan omwaka guno ng’omukolo guli ku kitebe kya Poliisi e Naguru. Bano bakulembeddwamu Joshua Cheptegei.
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
Akulira akakiiko ka Palamenti akakwasisa empisa Hon. Abdu Katuntu, awadde Bannamateeka b’Omubaka Munnakibiina kya National Unity Platform MP Zaake Francis Butebi
olunaku lumu lwokka okuteekateeka okwanukula kwabwe ku bigambo omuntu waabwe byeyawandiika ku mumuyuuka wa Sipiika Anitah Among.
Wabula ye Omubaka Zaake bwabadde yewozaako ategeezezza nti bino byonna ebikolebwa nti banoonyereza tebigenderera kuzuula mazima, nti wabula bagenderera kumusiba miguwa bamukube n’oluvannyuma bamuwanike ku muti oluvannyuma bagambe nti yetuze okusobola okutuukiriza emboozi yaabwe.
Hon. Zaake, akiikiriddwa Bannamateeka babiri okuli; Eron Kiiza ne Benjamin Katana, akalambidde nti ebimuvunaanibwa tebirina mitwe namagulu.


text:
Enkusu kye kimu ku binyonyi ebisinga okuyiggibwa mu ttale nókukusibwa, naddala ekika ky’Enkusu ekiyitibwa African Grey Parrot.
Enkusu mu lungereza eyitibwa Parrot, nga munsi yonna ,mulimu ebika byénkusu 20, wabula nga ku lukalu lwa Africa kuliko ebika 6, naye ngékisinga okumanyibwa kye kya African Grey parrot.
African grey parrot ebeera yakikuusikuusi ngériko ekyensuti ekya langi emyufu. Wabula zzo enkusu ezisangibwaq ku ssemazinga endala zibeera ne langi nnyingi omuli eza kiragala, emyufu eza bbululu, kyenvu enzirugavu, entobeketobeke néndala.
Wano mu Buganda Enkusu muziro era ng’abagweddira bazukkulu ba Ssenkusu e Ssonja – Buvuma.
Akabbiro kabwe Namuggala, ng’eno ebeera Mpaffu Enkusu gyeba eriddeko netagimalaawo.
Omubala gwabeddira e Nkusu guvuga nti: Kyana ky’enkunsu kirya kyegiringijja kekakitanda n’ekigwa ku ttaka tekidda waggulu.
Enkusu kinnyoyi kisinga kubeera mu miti.
Kiwomerwa nnyo ebidoododoodo, emmere ey’ensigo saako ebibala ebimu n’obuwuka obutonotono.
Ekitongole ekirondoola omuwendo gw’ensolo z’omunsiko ekya IUCN kiraga nti mu nsi yonna ziri wakati wa 40,000 – 100.000
Buli ng’ennaku z’omwezi 31st May, abalondoola obutonde bwensi balukuza nékigendererwa kyókwongera okulondoola ebizikwatako, nókusomesa abantu obukulu bwokuzikuuma zireme kusaanawo.
Kigambibwa nti Olukalu lwa Asia lw’erusinga okwenyigira mu muze gw’okukusa Enkusu nga baziggya mu Africa.
Ebyoya byénkusu ebimyufu aba Asia babikozesa nnyo mu kusinza kwenzikiriza ez’enjawulo.
Era bakkiriza nti olw’okuba enkusu zino ekika kya African Grey Parrot ziyeeyereza bulungi amaloboozi g’abantu, nti era ekyo kigawa amaanyi okuwonya eddwande ez’abantu abatayogera bulungi!
Ng’ogyeko okuba nti Enkusu eky’okuyeeyeereza amaloboozi g’abantu kyesinga okumanyibwako – waliwo ebintu ebirala bingi ebyewunyisa ku Nkusu;-
Enkusu ebeera n’omubeezi omu okutuusa okufa, ate singa afa ekungubaga nnyo.
Enkusu tekoma ku kyakulabika bulungi olwa langi zaayo ez’ekikuusikussi n’emyufu ku kyensuti – neneeyisa yaayo nnungi.
Enkusu kinyonyi ekikolagana obulungi nébinaabyo, era bibeera mu bibinja ebikunukkiriza 1000.
Enkusu esobola okuwangaala okusussa emyaka 65 egyóbukulu.
Enkusu bweweza emyaka 4, ngéfuna omubeezi waayo gwebeera naye lubeerera.
Enkusu enkazi bwezibiika amagi gaazo nga gano gabeera wakati wa 3 – 5, ensajja ekola butaweera okugisombera emmere okutuusa ngámagi gaaluddwa , nga nóbwana buwezezza wakiri emyezi musanvu oba munaana.
Enkusu zisobola okukuumibwa mu maka gábantu, wabula nga zisinga kweyagalira mu bibira.
Enkusu ezikuumibwa awaka singa zibeera zirabiriddwa bulungi, zigwa mu mukwano era nezaagala nnyo abantu abazirabirira, nezeerabirira ddala nkusu zinewaazo.
Shellona Namakula omu kubasomesa ku by’obutonde ku Uganda Wild life Authority oba Zoo e Ntebe, agamba nti okuweweeta Enkusu mu bifo omuli wansi w’ebiwawaatiro byayo , ekyensuti kyayo wekikoma saako n’ekifuba, bigisanyusa nnyo, wabula nga tekisaanye kukolebwa.
Enkusu Kinyonyi kigezi, era kyekimu ku bisinga okujaagaza abantu nebagikuumira mu maka gwabwe saako okuzikukusa.
Wabula olwókwagala okukikuuma n’emijiji egirijja gikirabeko, kisaana kirekebwe mu bibira gyekisinga okweyagalira nókukuuma obutonde bwakyo mwekiwangaalira.
Bisakiddwa: Diana Kibuuka


text:
Janet Museveni Atabukidde Abazadde
Minisita w’ebyenjigiriza n’emizannyo Janet Kataha Museveni avuddemu omwasi ku bazadde abatakyafa ku baana be bazaala, ng’agamba nti be battattanye eby’enjigiriza, abaana ne batuuka n’okubonoonekako ne bafunira embuto ku ssomero.
Minisita abadde Ntungamo ng’atongoza enteekateeka y’okutumbula eby’enjigiriza, n’alabula abazadde abaabulwa ensonyi abafumbiza abaana abatanneetuuka, n’abo abatafaayo kuwa baana kya misana ku ssomero, nti ajja kubasitukiramu era kajja kubajjuutuka.


text:
Pooriisi omu disiturikiti eya Kabale eriyo necondooza ahanshonga z’omushaija oshangirwe omunju ye afiire .
Omutumbi gwa Mark Tumuhimbise Drake, omutuura wa Rwamukundi omu waadi eya Mwanjari omu Munisiparite eya Kabale gureebirwe nyomwebazyo.
Elly Maate omugambirizi wa pooriisi y’ekyanga kya Kigezi agizire ngu Tumuhimbise ahereeruka kureebwa aharwokubanza kandi yataaha omunju ye.
Nikigambwa ngu ogu nibwo abaire aherize emishomo ye aha itendekyero erya Kabale kandi abaire nakora na Cyber Technologies Stationary.
Maate agizire ngu okucondooza kukiriyo nikugyenda omumaisho.


text:
Nekkemiya 1
Endagaano Enkadde nʼEndagaano Empya
Okusaba kwa Nekkemiya
1 (A)Ebigambo bya Nekkemiya mutabani wa Kakaliya:
Awo mu mwezi gwa Kisuleevu mu mwaka ogw’amakumi abiri[a] bwe nnali nga ndi mu lubiri mu kibuga ekikulu ekya Susani,[b] 2 (B)Kanani, omu ku baganda bange, n’ajja n’abamu ku basajja okuva mu Yuda, ne mubuuza ku bikwata ku kitundu ky’Abayudaaya ekyasigalawo, ne ku bifa mu Yerusaalemi. 3 (C)Ne bantegeeza nti, “Abaawaŋŋangusibwa abaddayo mu ssaza[c] bali mu kabi kanene ne mu nnaku nnyingi; bbugwe wa Yerusaalemi yamenyebwa, era ne wankaaki waakyo yayokebwa omuliro.” 4 (D)Awo bwe nawulira ebigambo ebyo, ne ntuula wansi ne nkaaba, ne mmala ebiro nga nnakuwadde, nga nsiiba era nga nsaba mu maaso ga Katonda w’eggulu. 5 (E)Ne njogera nti,
“Ayi Mukama Katonda w’eggulu, Katonda omukulu ow’entiisa, akuuma endagaano ye, era ayagala abo abagondera amateeka ge. 6 (F)Ozibule amaaso go, otege okutu okuwulira okusaba kw’omuddu wo kwe nsaba mu maaso go emisana n’ekiro ku lwa baddu bo abantu ba Isirayiri. Njatula ebibi bye twakola, ffe Abayisirayiri, nga nange n’ennyumba ya kitange mwe tuli. 7 (G)Twasobya mu maaso go, ne tutagoberera mateeka go n’ebiragiro byo bye watuma omuddu wo Musa.
8 (H)“Jjukira ebiragiro bye wawa omuddu wo Musa, ng’oyogera nti, ‘Bwe mutaabeerenga beesigwa, ndibasaasaanya mu mawanga, 9 (I)naye bwe mulikyuka ne mukomawo gye ndi, ne mugondera amateeka gange, abantu bammwe abaawaŋŋangusibwa ne bwe banaabeeranga ku nkomerero y’eggulu, ndibakuŋŋaanyayo ne mbaleeta mu kifo kye neeroboza okubeerangamu Erinnya lyange.’
10 (J)“Abo be baddu bo era be bantu bo be wanunula n’amaanyi go amangi era n’omukono gwo ogw’amaanyi. 11 (K)Ayi Mukama, otege okutu eri okusaba kw’omuddu wo n’eri okusaba kw’abaddu bo abatya erinnya lyo. Omuddu wo omusobozese okulaba ekisa mu maaso g’omusajja ono.”
Ebiro ebyo nnali musenero wa kabaka.
Footnotes
- 1:1 Bino byabaawo oluvannyuma lw’emyaka kyenda mu gumu (91), ng’abaawaŋŋangusibwa bakomyewo; nga mu mwaka 446 bc.
- 1:1 Susani ky’ekibuga bakabaka b’e Buperusi abasatu gye baabeeranga mu biseera eby’obutiti. Ekibuga ekyo kyali mu kiwonvu ky’omugga Tigiriisi.
- 1:3 Obwakabaka bwa Buperusi bwalina amasaza asatu. Essaza lya Yuda lyafugibwanga mu Samaliya.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Amawulire
Abasoma obusawo bagenda kugezesebwa olwaleero
Ivan Ssenabulya
November 8th, 2021
Bya Damalie Mukhaye
Abasawo abazaliisa bayite ba Nurse oba midwives, abawera omutwalo 1 mu 6,400 abakyali mu kuetndekebwa olwaleero bagenda kutandika ebigezo byabwe ebikomekereza olusoma.
Okusinziira ku kiwandiiko ekyavudde mu kitongole kyebigezo ekya Uganda Nurses and Midwives Examination Board, ebigezo bigenda kutandika olwaleero nga 8 Novemba, byakukomekerzebwa nga 12 Novemba.
Ebigezo bino bigenda kukolebwa mu bifo oba amatendekero 103, okwetoloola egwanga.
Oksuinziira ku ssentebbe owakakiiko kebigezo mu kitongole kino, Mary Achuma, baayungudde abakungu nabakozi baabwe abawerako okukuuma ebigezo bino.
Abakulira amatendekero nebigezo ebigezo mwebigenda okukolerwa, balagiddwa okutekawo ebikozesebwa ebimala okuli sanitizer, amazzi ne sabuuni okusobola okwetangira ssenyiga omukambwe.


text:
Katikkiro wa Buganda Charles Peter Mayiga asabye abakyala ba Buganda okweggyamu obwa ngalo bunani, bongere okukola bekulakulanye ate n’okukwatirako abaami babwe okuyimirizawo amaka.
Katikkiro asisinkanyemu abakulembeze ba bakyala abafumbo abakulisitaayo aba Mothers’ Union, okuva mu bulabirizi bwe Namirembe, abakiise embuga.
Katikkiro agambye nti obunafu mu bakyala ensangi zino era bwe businze n’okuvirako emirerembe mu maka negatuuka n’okusattulukuka.
Katikkiro era asinzidde wano nasaaba abaami ba kabaka ku mitendera egyenjawulo n’abazadde mu maka gabwe, okuddamu okunyikiza enkola y’abantu okuwasa n’okufumbirwa nga bakyali bato, kuba kkubo ddene nnyo obwakabaka bwe lyesigamyeko okudda kuntiko.
Dr Prosperous Nankindu Kavuma minister wa bakyala, abuulidde Katikkiro nti Buganda eri mu kusoomozebwa okutabangawo, olw’omuwendo gw’abakyala ogw’eyongera buli lukya abatali bafumbo.
President wa Mothers Union, Nalongo Roselyn Bingi Kawiso,asabye obwakabaka okwongera okusembereza abakyala ensisira z’ebyobulamu eyo mu byalo gyebawangalira,okubajanjaba endwadde ezikosa ennyo abakyala.
Abakulembeze ba mothers’ Union baguze emijoozi 50 egy’emisinde gy’amazaalibwa g’omutanda egy’omwaka guno, egy’okuberawo nga 3 july,2022 mu Lubiri e Mengo.


text:
Abantu basatu basangiddwa nga bafiiridde mu nju, nábalala babiri nga bataawa.
Babadde batuuze ku kyalo Katugu mu Mubende municipality.
Abafudde abasatu bategerekeseeko erinnya limulimu okuli Hasifa atemera mu gyóbukulu 25 nábaana be babiri Marvin 5 ne Maria 3, ababiri abali obubi ennyo tebanategeerekeka bibakwatako.
Kigambibwa nti bandiba nga bafudde kiziyiro.
Mu nnyumba mwebasangiddwa mubaddemu essigiri eriko omuliro ogwasuze nga gufumba ebijanjaalo.
Ssentebe wékyalo Katugu Kasule Alex agambye nti baliraanwa babagenzi balabye obudde bugenze butuuse mu ttuntu, nga tebaggulawo, kwekusalawo okubakonkona nga teri kanyego. Basazeewo nebamenya ennyumba mwebasanze ngábasatu bafudde, nábabiri nga bataawa.
Baddusiddwa mu ddwaliro e Mubende okufuna obujanjabi wamu némirambo okwongera okujekebejja


text:
Nannyini Proline FC Mujibu Kasule simumativu n’engeri gavumenti gyeteekateeka okuteega emisolo emijja ku club wamu n’abasambi b’omupiira mu Uganda. Okusinziira ku ddoboozi mu katambi ketukuleteedde, Mujibu agamba nti embeera eno yandimugoba mu mupiira!
Ku Lwomukaaga, omukulembeze w’omupiira mu ggwa Eng Moses Magogo yayanjulidde ba Kaputeeni ba tiimu za UPL ne Big League enteekateeka ya Gavumenti ey’okussa emisolo okuli ‘Pay As You Earn (PAYE) wamu ne NSSF. Kasule agamba nti bino club ezisinga mu Uganda tezibisobola. Wulira ebisingako mu katambi.
Audio credit: Record Media.


text:
Club ya BUL FC egucangira mu liigi ya babinywera eya Uganda Premier League eyiseewo okwesogga oluzannya olwakamalirizo olw’empaka za Uganda Cup.
BUL FC ekubye club ya Booma goolo 1 – 0 e Jinja.
Goolo ewadde BUL obuwanguzi etebeddwa Karim Ndugwa mu dakiika eye 10, era BUL eyiseewo ku mugatte gwa goolo 6-1.
Oluzannya olwasooka yaluwangula goolo 5 – 0 e Masindi.
Kakaano BUL mu luzannya olwakamalirizo egenda kuttunka ne Vipers nga 12 omwezi ogujja ogwa June, mu kisaawe e Masindi.
BUL ne Vipers zigenda kuddamu okusisinkana omulundi ogw’okubiri ogw’omudiringanwa ku luzannya luno, nga n’empaka ezasembayo mu 2021 Vipers yawangula BUL goolo 8-1 n’egitwalako ekikopo.


text:
Feffe Bussi – Emboozi y’e Gulu Lyrics
Emboozi y’e Gulu Lyrics – Feffe Bussi
Gulu
Gulu
Gulu
Story y’e Gulu
Yes, ssi buli agenda e Gulu
Mbu aba agenze mu ggulu
Ne bw’aba alabye Mister Gulu
Ekyo kitwale nga kikulu
F.B.M
Feffe Bussi
Kabaka mu rap master nga Jet Li
Feffe Bussi wo muko wa Nubian Li
Bino mbyogera sitidde nga ndi free
Maama yankuza aŋŋamba bino eby’ensi temuli
Once upon a time twatandika association
Ba superstar twegasse ne determination
Tufunye meeting ne Operation Wealth Creation
Mbu baagala kyusa music industry y’eno nation
Twali tumanyi fenna tuli ku one mission, vision
Kumbe abalala balina ezaabwe intention!
Ggwe ayagala osolvinga Gulu equation
Naakatandika tega amatu you pay attention
Yes okugenda e Gulu bakuwa nsalessale
Security tight okutuuka ku Saleh Saleh
Abamu banonayo ssente babale
Eno verse one linda verse two nze nyonnyole
Luno lwe lugendo lwange (Gulu)
Kano ke kaboozi kange (Gulu)
Wulira akaboozi kange (Gulu)
Ku lugendo lwange (Gulu)
Luno lwe lugendo lwange (Gulu)
Kano ke kaboozi kange (Gulu)
Wulira akaboozi kange (Gulu)
Ku lugendo lwange (FBM)
Yo, lwali lwakutaano ku makya ssaawa bbiri
Tutudde mu nziga ne Pallaso babiri
Tunonye Weasel mpaka wa Chamili
Ne Bafana yeetegese asaze akaviiri
Kabakko ne Saha bo baaliwo awo ku bbali
Nga bwe tulindako n’abalala ba chali
Essimu yavuga okuva ewa Sylvia Awori (musimbudde?)
Kko ffe ka twesogge eggaali
Olugendo lwa Gulu lwali luwanvu
Kw’olwo Kabakko ye yajjira mu mpale mpanvu!
Abamu ekibatutte mbu kuwona bwavu
Abalala ebinyiiza mu industry biwanvu (ah)
Tuvuze akatemerero gatandise otubuguma
Tugudde mu kiddo batuyimirizza e Karuma
Masimu gakubye mbu waliwo bano abazze
Ba star order n’eva waggulu mbu bajje!
Awo tuyiseewo ppaka Gulu mu town
Tufunye we tupowa Hotel Acholi Inn
Tutumizza eby’okulya baleese chips
Tuyombye anti baluddewo oleeta drinks
Eno ba waitress bwe batusaba pics
Bwe beetala bwetutyo mpaka ku pillow mbissi!
Teweerabira ekyatututte yali meeting
Beerako third verse ya proceeding
Luno lwe lugendo lwange (Gulu)
Kano ke kaboozi kange (Gulu)
Wulira akaboozi kange (Gulu)
Ku lugendo lwange (Gulu)
Luno lwe lugendo lwange (Gulu)
Kano ke kaboozi kange (Gulu)
Wulira akaboozi kange (Gulu)
Ku lugendo lwange (wulira meeting gwe)
Yo, nali mmanyi abayimbi bazuukuka late
Olunaku lwa meeting abantu baakeera ku gate!
Okukkakkana, bakkirizzaako bamu babagaanye
Era abalala baalindira mu wooteeri bannaaye
Terwaalwa, meeting ng’etandika na bbidi
Amaaso gange ŋenda olaba ndaba Ragga Dee
Fiina Masannyalaze ali mabega wa Cindy
Big Eye ne King Michael simanyi ndaba bulungi
Ronald Mayinja naye yali yazze mu ssuuti
Nga yebisse yenna yenna alinga ali mu kabuuti!
Nafulumamu wabweru nze ne nsooka nseke
Nga ndaba twogera General ali ka sigala ke!
Tumugambye tumunnyonnyodde ensonga za copyright
Atugumizza mbu kye baliko kijja kuba alright
Laba bw’atugamba ku one music centre
Ne tumubuuza mwebuuza kw’ani nga mubireeta?
Ffe ba stakeholder
Ffe ba shareholder
Ffe abamanyi bye twetaaga ogrowinga stronger
Okukaayana ne kutandika waya zivuddeko
Ragga Dee bamusomedde bwe yewozaako
General atugambye mbu yasasula E-Concert
Tuyimbire ku ttivvi batusasule tuwone poverty
Ne tumugamba bboyi ggwe b’oziwa batubba
Kko ye sitya loss nze mwana ne bwe banziba!
Luno lwe lugendo lwange (Gulu)
Kano ke kaboozi kange (Gulu)
Wulira akaboozi kange (Gulu)
Ku lugendo lwange (Gulu)
Luno lwe lugendo lwange (Gulu)
Kano ke kaboozi kange (Gulu)
Wulira akaboozi kange (Gulu)
Ku lugendo lwange
Yes, kutambula kulaba okudda kunyumya
Waliyo ne part two aky’ayagala ommanya (ho)
Yenze Feffe Bussi wo
Bw’oyagala nkuweerawo
:Emboozi y’e Gulu Lyrics – Feffe Bussi


text:
Police n’abatuuze be Busagula mu Kigangazzi town council mu district ye Bukomansimbi, baziikudde omulambo gwa mutuuze munaabwe eyatemulwa mutabani we.
Omulambo gwa muzeeyi Magunda Charles gusangiddwa nga gwaziikibwa mukadongo akakuba amatafaali.
Omulambo gwa Magunda guziikuddwa, oluvannyuma lwa mutabani we Rogers Mukasa okukwatibwa mu bitundu bye Rakai ng’atemudde muka kitaawe, era bweyakunyiziddwa nagamba nti yasoose kutemula kitaawe n’abalagirira weyamuziise e Bukomansimbi
Mayor wa Kigangazzi town council Kawuma Yasin agambye agambye nti omulambo guziikuuddwayo negutwalibwa mu ggwanika ly’eddwaliro e Masaka.
Abatuuze be Kigangazzi bagamba Mukasa Rogers yalinga atembeeya ngoye,wabula bweyatandika okunywa enjaga obutembeeyi nabuvaamu natandika okukuba amatafaali mweyaziise kitaawe.
Mu kiseera kino omutemu tannanyonyola nsonga yamuttisizza bakaddebe.
Bisakiddwa: Ssebuufu Mubarak Junior


text:
Mu kusobola okutuukiriza obweyamo buno Obwakabaka bwakwataganye ne Kampala Capital City Authority – KCCA, n’ekitongole kya FHI360 okulaba nga abantu bagemebwa basobole okwetangira obulwadde buno.
Mu lukungaana lwa Bannamawulire olutudde akawungeezi ka leero, Katikkiro Charles Peter Mayiga neera akubirizza abantu bajje mu bungi bagemebwe bave mu kwekwasa nti eddagala erigema lirina obulabe obuyinza okubaviirako okufa.
Minisita wenkulaakulana y’Abantu Oweek Dr Prosperous Nankindu Kavuma, Oweek Noah Kiyimba, Ssenkulu wa Majestic Brands Omukungu Remmie Kisaakye, olukungaana balwetabyemu.
Share.


text:
Amawulire
Abatuuze bagudde ku mulambo gwómwana eyali yabula
Ivan Ssenabulya
August 22nd, 2022
Bya Gertrude Mutyaba,
Abatuuze ku ku kyaalo Nakasenyi mu district y’e Sembabule bazudde omulambo gw’omwaana ow’obuwala ow’emyaka 4 abadde akulungudde sabiiti namba ng’abuze okuva ku bakadde be.
Omugenzi Gift Namanya muwala wa Rose Namyalo wabula nga basanze kiwuduwudu oluvanyuma lw’omutwe n’amagulu bbimu ku bitundu bye eby’omubiri ebitaliiko.
James Musoke Sentebe w’ekyaalo Nakasenyi ng’ali wamu nabatuuze baliko byebatubuulidde.
Ayongerera Poliice mu bendo bendo lya Masaka Mohamad Nsubuga agamba nti okunoonyereza okuzuula abakola ettemu lino kutandise.


text:
Bya Boniface Kizza
Namukadde ow’emyaka 76 Hadijah Nakayiki nga ono mutuuze ku kyalo kye Kijjabwemi B mukonsituwensi ya Kimanya Kabonera mukibuga Masaka yaali mukattu kokugobaganyizibwa mu nnyumba wamu n’abazzukulu be. Ono gw’etusanze mumaka gabwe e Kijjabwemi atuttotoledde ennaku gy’ebayitamu mukaseera kano olwamuwalawe okumusulira abaana ngentabwe yava kumuwala okwawukana nebba.
Ono ayongeddeko nga bano kasokedde bawukana emyaka etaano taddangamu kufuna buyambi bwabazzukulu omuli ebisale byessomero saako n’ebyetaago ebyabulijjo, kyokka nga n’ennyumba eyali ey’okuyambako okuwerera abaana bano omusajja ate ayagala kugyezza. Ono nno kwekusaba abakulu naddala abakola kunsonga zamaka okuvaayo okumukwasizaako nti kuba kati embeera emuyinze.
Ayongedde nategezeeza nga mukaseera kano bwali mukutya n’ebazzukulube olwomusajja (mukoddomi) okumulaliika okumuttira mu nnyumba nabazukulu be. Mukwongera okwogerako naye alambuludde nga muwala we bwebazze nga bakola bombi ebyobuggagga kyokka nga kati kimwewunyisa olwamuwalawe okugobaganyizibwa natasobola kufuna kuntuuyo ze.
Mukogerako n’omusajja ayogerwako Wangoye Jeremiya kulukomo lwessimu atutegezeeza nga ebimwogerwako bwatabimanyi wabula nga ky’eyetaaga bano kwekumuviira munnyumbaze.
Amyuka omubaka wa gavumenti mukibuga Masaka eranga yatwala konsituwensi ya Kimanya Kabonera Ahmed Kateregga agambye nti ensonga y’azikwasa abafamile bagende maaso nokutabaganya abantu bano wabula bwekiba kiganye wakuwalirizibwa okuziyingiramu n’omukono oggwekyuma kuba ky’ebatayinza kukiriza y’emusajja okusuula obuvvunanyizibwa bwe.


text:
Amawulire
Mao agamba waliwo obwetaavu obwekwegatta
Ivan Ssenabulya
September 30th, 2022
Bya Rita Kemigisa,
Minisita w’obwenkanya n’ensonga za ssemateeka Nobert Mao azzeemu okulaga obwetaavu bw’amazima n’enkola y’okutabagana ng’ekintu kyokka ekigenda okutaasa eggwanga.
Bino abyogeredde ku mukolo ogw’okujjukira olunaku lw’emirembe mu nsi yonna olukuzibwa mu Kampala.
Mao agambye nti enkolagana empya wakati wa Bannayuganda esobola okutandika singa wabaawo okukkaanya okupya.
Mao alowooza nti waliwo obwetaavu bw’okumenyawo eby’obufuzi ebyokwagala okubutikira abalala.
Ajuliza ku byobyobukulembeze bwa Uganda nga abafuzi bazooka kuva mu mambuka, ne kudako mu masekati nga kati abafuga bava mu bugwanjuba bwa ggwanga.
Okusinziira ku Mao, batandise okubagawo enkola ezigenda okuleetawo enkyukyuka buli munnauganda abeewo mu mirembe.


text:
Amawulire
Mayiga akubiriza abafumbo okukola enyo
Ivan Ssenabulya
June 23rd, 2022
Bya Prossy Kisakye,
Katikiro wa Buganda Charles peter Mayiga, akubiriza abafumbo okukola enyo kibasobozese okwegobako obwavu obuvirideko abafumbo bangi okufuna obutakanya oluusi nóbufumbo okusasika.
Ono okwogera bino asinzidde ku mbuga enkulu e Bulange e Mengo, bwabadde ayogerako nékibiina kya Bafumbo ekya Tuesday Class okuva ku lutiko e Lubaga.
Mayiga anyonyodde nti abafumbo singa tebanyikira kukola tebasobola kubeera mu bulamu obweyagaza wabula buli kadde bakwerumaruma
Mungeri yemu ye omuyima wékibiina kino Rev Father Achilies Mayanja, akubiriza abafumbo okutwala amaka ngéssomero lyémpisa eri abaana béggwanga


text:
Amawulire
Abantu 3 bafiridde mu kabenje e Luuka
Ivan Ssenabulya
February 27th, 2022
Bya Juliet Nalwooga
Abantu 3 bakakasiddwa nti bebafiridde mu kabenje nabalala 8 nebalumizibwa, omugoba w’emmotoka kika kya Fuso nnamba UBJ 753/V bwemulemeredde newaba.
Mmotoka egudde ekigwo, ngakabenje kano kabaddi mu kitundu kye Busete mu gombolola ye Bulongo mu disitulikiti ye Luuka.
Abagenzi kuliko Edgar Taitika owemyaka 15, Muyanga Amuli owe 15 nomulala ategerekeseeko erya Enock ngabadde wamyaka 25.
Micheal Kasadha, omwogezi wa poliisi mu Busoga North akaksizza akebnje kano, ngagambye nti emirambo gitwaliddwa mu gwanika lyeddwaliro lya Kiyunga Health Centre IV okwongera okwekebejebwa.
Nabalumiziddwa bawereddwa ebitanda mu ddwaliro lyerimu, gyebafunira obujanjabi.


text:
EKIBIINA KYA FDC KIVUDDEYO KU BY’EBIJAMBIYA EBISUSE MU BITUNDU BYA KAMPALA
FDC etegezeza nti obuzibu businze kuva kubuula lyemirimu mubavubuuka. Era ne ku temu elisuse mu bitundu byo mu kampala.Bino byogeddwa amyuka omwogezi we kibiina Kikonyogo John nga asinzidde mulukungana lwa banamawulire ku kitebe e Najjanankumbi. Era attegezeza nga ebijambiya ebyefudde baana baliwo ensangi zino naddala mubitundu bye Kampala. Omwogezi we kibiina Kya FDC Kikonyogo John asinzidde mulukungana luno nasaba gavumenti ebeeko kyekola okusobola okumalawo ekisanjaga bantu mu gwanga
Ono bwatyo ategezeza nti omukulembeze wa FDC Patrick Oboi Amuliat Ali mubitundu ebyo mu mambuka okusobola okumanya ddala kiki ekiviriddeko ekibba nte mu bitundu ebyo.


text:
Amawulire
Museveni asiimye bannaddiini okutumbula enkulakulana
Ivan Ssenabulya
October 8th, 2021
Bya Prossy Kisakye,
Omukulembeze weggwanga Museveni atendereza bannaddiini okwokuva mundowooza ennafu ne ntalo ne batandika okutumbula endowooza ya gavt ya NRM eyókukyusa bannansi
Pulezidenti okwogera bino abadde mu kusaba kwe ggwanga okwomulundi ogwa 23rd mu makage e Entebbe okutambulidde wansi wómulamwa ogugamba nti okuba abóbuvunanyizibwa ewa katonda ne mu bantu.
Museveni agambye nti ababuulizi bénjiri ab’ennaku zino bamusanyusa nyo kuba bava kunjiri eyokwawula yawula nobukyayi kati bali kuyankulakulana
Mungeri yemu ye omulabirizi wa West Ankole diocese, Johnson Twinomujuni, akinoganyiza nti buvunanyizibwa bwabwe okusumulula abantu ba katonda okuva mu bwavu, obutamanya ne ndwadde okuyita mu njiri ya kristo


text:
Amawulire
Gavumenti egobye amaato amatono ku Nnyanja Nalubaale
Ivan Ssenabulya
September 17th, 2021
Bya Juliet Nalwooga
Gavumenti eragidde amaato amatono, agali wansi wa fuuti 28 gave ku nnyanja Nalubaale, okutandika nolunnaku lwenkya.
Ekiragiro kino, yeemu ku ntekateeka gavumenti mweyise okulwanyisa envuba embi.
Bwabadde ayogera ne bannamwulire mu Kampala ku mbeera yenyanja nengeri ebyenyanja bwebikendedde minisita omubeezi atwala ebyobuvubi Helen Adoa agambye nti bonna abanasangibwa ku Nnyanja baakukwatibwa bavunanibwe mu kooti ya Buganda.
Kati agambye nti ssinga abavubi banalemererwa okugoberera ebiragiro ebifulumye, gavumenti enaaba esigadde kuggalawo emirimu gyonna ku Nnyanja mu Decemba ku nkomerero yomwaka 2021.
Tom Mukasa omukungu okuva mu minisitule yebyobulimi, obuvubi nobulunzi, yanyonyodde mu Luganda
Ebibalo biraga nti wabaddeewo okudirirra mu byenyanja ebituuka muzi factory okuva ku ttani emitwalo 5 mu 7,400 nga bwegwali mu 2019 okudda ku ttani emitwalo 3 mu 400 mu mwaka oguwedde 2020.
Kino kyekivuddeko amakolero agamu okutandika okuggalawo, kubanga tegakyalaba ku byenyanja.


text:
Omukulembeeze eggwanga Gen. Yoweri Kaguta Tibuhabulwa Museven, agambye nti gavumenti ye mu kisanja kinno egenda kubunyisa internet mu bitundu bye ggwanga gyetanatuusibwa omutumbula enkola y’emirimu n’obusuubuzi.
Mu bubaka bwe obumusomeddwa Omumyuka we Jesca Alupo, ku ssetendekero wa Makerere, ku mukolo ministry ya ICT, Makerere University ne Kampuni ya Huawei kwebatidde omukago okuyamba abavubuka okwetandikirawo emirimu nga beyambisa internet.
Minister omubeezi owa ICT Joyce Nabosa Ssebugwawo, agambye nti omukago gunno gwebakoze ne Huawei bagusuubiramu ebirungi bingi, omuli okuwa abavubuka emirimu sikaala, internship n’ebirala.
Soma Mukyala Fauzia omwogezi wa Huawei, asubiizi nti kampuni yabwe ng’eyita mu mukago guno, basuubira okukwata ku bavubuka abawerako n’okutumbula business.


text:
Emboozi zokujjamu olubuto
Buli lunaku, abakyala okwetorora ensi yona basalawo ne bajjamu embuto. Banji bakozeseza obuweke obujamu embuto ne bajjamu olubuto nga batudde waka ewatali buzibu yadde akabenje.Okujjamu olubuto n`obuweke kufuneka, kwa kyama, era kiwa emirembe okusinga okukozesa enkola endala zona.
Singa obeera wajjemu olubuto nga okozesa obuweke oba nga oyambibwa safe2choose, jukira nti okugabana naffe byoyisemu nga ojjamu olubuto kikulu nyo okusobola okuyamba abakyala abalala abagala okuwulira obujulizi bwabalala basobole okusalawo.
Kibayamba okumanya nti okujjamu olubuto kiva ku muntu ate buli omu kimuyisa lulwe. Okubuulira ekyo kyoyiseemu kitwala akadde katono nyo era kiyamba abakyala abanonya okumanya ebisingawo ku nkola zino eli ba kansala ba safe2choose.
Twala edakiika ntono nyo okugabana ekyo kyewayitamu oba ekyo kyolowooza. emboozi yo. Awamu, tukakase ensi yonna nti okujjamu olubuto kyabulijjo era kikwata kubuli omu.Kozesa guno omukutu okusasanya obubaka bwo no’kulaga ensi nti okujjamu olubuto ddembe lyo’mukyala.
Uganda
Nafula, omuyizi omusawo azuula enjawulo wakati webisomesebwa musomero n’ekitufu ekiriwo kubikwatagana kukufuna obujanjabi obwe’kikugu nga ojjamu olubuto. munsi ye, awamu mu buvanjuba bwa afirika, Nafula ayiga nti okukwasaganya amateeka amakakali agali ku kujjamu embuto munsi ye, nga asobola okuyamba abantu mumulimu gwe, okweyunga ku safe2choose omukutu gwensi yonna ogukwasaganya okuwereza abandyagadde okujjamu embuto ku basawo kimuyamba okukakasa nti buli muntu afunna omukisa okusalawo nobumanyifu kubyobulamu e bikwatagana n’ebyokwegatta.
Kenya
Wangari: Omuyizi atendekwa obusawo yewunya nyo kumiwendo ye embuto ezivaamu mungeri enkyamu. Nasalawo okwegatta ku mukuttu muganta bantu munsi yona ogwa safe2choose. Kati asobola okuyamaba abakyala abagala okujjamu embutto bulungi nyo.
Senegal
Mareme kati abeera mubulamu bwe kati, yetongola er yefuga okwawukanako emabega nga obulamu bwali bwakazigizigi. Nga Mareme, abakyala bamanyi akaseera akatuufu webagalira okufuuka ba maama oba okulondawo okwata ekuubo eddala. Okujjamu olubuto kyekyimu ku maakubo, era oba oyagala okukenkuka no kuyiga engeri ezenjawulo ezokujjamu embuto ezakkakasibwa ekitongole ekyebyobulamu ekyensi yona (World Health Organisation, WHO), Kyalira omutimbagano guno wamnga: safe2choose.org
Kebela ensi
Tuwe emboozi yo
Tuwe emboozi yokujjamu olubuto. Kijja kutwalila edakiika ntono


text:
Akakiiko ka Palamenti akasunsula ababa balondeddwa Pulezidenti aka Parliament Appointments Committee akabadde kakubirizibwa Sipiika Rt Hon Rebecca Alitwala Kadaga kagaanyi okuzza obuggya kontulakita ya Commissioner General wa Uganda Prisons Service -UPS Dr. Johnson Byabashaija.
Okusinziira ku nsonda ezesigika ezibadde mu kafubo akatakiriziddwamu b’amawulire, Bammemba ku Kakiiko bagaanyi Byabashaija lwa myaka.
Byabashaija nga kati alina emyaka 62, abatasobola kulondebwa mu kifo kino kuba okusinziira ku Public Service Omukozi wa Gavumenti alina okulondebwa mu kifo ekyekikula ekyo alina kubeera nga tasukka myaka 60.
Wabula eky’emyaka Byabashaija akiwakanyizza bwabadde ayogerako ne Bannamawulire nga agamba nti ye yawummula okubeera omukozi wa Gavumenti mu 2005 nga okuva olwo abadde akolera ku kontulakiti ebadde ezibwa obuggya Pulezidenti Yoweri Kaguta Museveni.
N’omumyuka we James Mwanje naye asuuliddwa wamu ne Leadership code Tribunal Chairperson, Irene Segawa Karugonjo.
Akakiiko ka Palamenti kasudde Byabashaija
Akakiiko ka Palamenti akasunsula ababa balondeddwa Pulezidenti aka Parliament Appointments Committee akabadde kakubirizibwa Sipiika Rt Hon Rebecca Alitwala Kadaga kagaanyi okuzza obuggya kontulakita ya Commissioner General wa Uganda Prisons Service -UPS Dr. Johnson Byabashaija.


text:
Bya Elisa Nicholas Ssekitende
Wazzeewo obweeraliikirivu n’akasattiro mu bitundu bya Towncouncil ey’e Kyazanga mu district y’e Lwengo, ku Kyalo Magatto zone ewali omuntu eyetuuma Ssentebe n’asiba ku bantu emisango era nebabuzibwaawo!!
Abatuuze ba Magatto nga Bakulembeddwaamu Ssentebe waabwe John Muwonge, Nnabakyaala Sulaina Namusisi, ow’ebyokwerinda Yusuf Magatto n’abalala, balumiriza David Ssebuguzi okweyita omukozi wa Museveni n’atulugunya Abatuuze baabwe!!
Ssentebe Muwonge asinzidde mu Lukiiko lw’ekyalo, neyekubira enduulu eri abamusingako bamuyambe kukatyabaga akagudde mu Kitundu ky’atwala.
Mu ngeri y’emu ne Kkansala Erioda Kaweesi Akyiikirira abakozi ku Lukiiko lwa district e Lwengo, naye asinzidde mu Lukiiko luno n’alaga obweeraliikirivu ku bantu yye bayise abafere abayigganya bannaabwe abagezaako okukola okulakulanya ekitundu kyaabwe.
Abatuuze ba Magatto nabo balaze okutya ku bigenda mu maaso, ng’abamu bagamba biva ku mpalana za Mirimu.
Yye Ssebuguzi David ayogerwako okwetuuma kyatali n’aliisa abatuuze akakanja, tumutuukiridde n’ayongera okulumiriza Peterson Mwesigwa obubbi mbu n’okubuzaawo abantu, n’asaba offiisi ya President ejje e Kyazanga enonyereze.
Cue-in-SSEBUGUZI AYOGERWAKO OKWEFUULA KYATALI, AYONGERA OKUKKAATIRIZA


text:
Amawulire
Aba EC batangaziza ku bukulembeze bwa NUP obutuufu
Ivan Ssenabulya
June 22nd, 2022
Bya Juliet Nalwooga,
Akakiiko k’ebyokulonda katangazizza ku bukulembeze obutuufu obw’ekibiina kya National Unity Platform (NUP).
Endoliito mu kibiina zzatusse oluvanyuma lwa Moses Kibalama omutandisi w’ekibiina kino ne Paul Simbwa okuggulawo wofiisi yekibiina e Rubaga, gyebagamba nti webagenda okutuula era ky’ekibiina ekituufu songa ne kitebe e Kamwokya gyekiri kikakalabya mirimu gya kibiina kye kimu.
Wabula mu bbaluwa gyebawandikide Kibalama, omuwandiisi w’akakiiko k’ebyokulonda Leonard Mulekwa, agambye nti obukulembeze bwebamanyi mu kiseera kino bwebwa Robert Kyagulanyi Ssentemu ngamyukibwa Dr. Lina Zedrige n’abalala.
Kino bakyesigamizza ku tabamiruka eyatuula, Kibalama nalekulira era nebakyusa obukulembeze, okusinziira ku alipoota zebawaayo mu kakiiko k’ebyokulonda.
Kibalama ne banne babadde banenya Kyagulanyi okumenya andagaano zebakola bwebaali bamukwasa obukulembeze bwe kibiina kya NUP.


text:
Amawulire
Seninde asabye gavumenti
Ivan Ssenabulya
September 15th, 2019
Bya Damali Mukhaye, Minisita Rosemary Sseninde asabye gavumenti okubaako kyekola okwagazisa abaana abobulenzi emirimu gy’omumutwe
Ono agamba nti gavumenti ebadde efubye okutandikawo amasomero g’eby’emikono okwetoloola eggwanga wabula tegetaniddwa baana ba bulenzi, bawala bebagalimu
Kino akitadde ku kyakuba nti tewali kusomesebwa eri abaana abalenzi ku birungi ebiri mu kusoma omulimo gw’omumutwe.
Sseninde kati ayagala gavumenti ebeeko kyekola okwagazisa abaana abobulenzi abasomo ge by’emikono.


text:
Amawulire
Gwebagobye ku mulimu asse mukama we
Ivan Ssenabulya
September 12th, 2019
Bya Abubaker Kirunda
Poliisi mu district ye Kaliro eriko omusajja owemyaka 49, gwegalidde nga kigambibw anti yatemula mukama we.
Omukwate ye Damiano Robert Otim omutuuze ku kyalo Lugambo mu gomboloa ye Ikumbya mu district ye Luuka.
Ono kigambibw anti yakidde Aidah Gimbo gwabadde alundira ente, namutematema namutta.
Akulira ebyokunonyereza ku buzzi bwemisango e Kaliro David Agi agambye nti bino bibadde ku kyalo Butesa mu gombolola ye Kasokwe e Kaliro.
Kigambibwa nti omugenzi yamulumbye mu nnimiro gyeyamutidde, oluvanyuma lwokumugoba ku mulimu nga bamukwatidde mu district ye Kiryandongo.


text:
Abatuuze mu Disitulikiti y’e Wakiso nga bakulemberwamu Bashir Ssimbwa basimbye ebitooke mu binnya ebiri mu luguudo lwa Jembe-Luwano-Mpatta-Bbembe-Buwalula nga akabonero akalaga obutali bumativu bwabwe ku mbeera oluguudo lwabwe gyerulimu. Bino babikoze nga Ssentebe wa Disitulikiti eno owa LC5 Munnakibiina kya National Unity Platform Matia Lwanga Bwanika ateekateeka okukyala e Bembe gyagenda okulaga ani anakwatira ekibiina kya NUP bendera ku kifo kya Ssentebe wa LC ow’eggombolola y’e Namayumba ngeno akalulu kagenda kuddibwamu.
Share.


text:
Kitalo! Eyaliko omubaka wa Kazo County Hon. Bafaki Gordon afiiridde mu kabenje mu kiro ekikeesezza olwaleero ku ssaawa musanvu n’eddakiika 20. Akabenje kano kagudde Kiwatule ku luguudo lwa Northern Bypass emotoka nnamba UBD 965E Toyota Land Cruiser TX bwetomedde Tuleela ekika kya Mercedes Benz nnamba KBZ 539Z ebadde etambula emabega.
Hon. Bafaki Gordon 48, nga mutuuze w’e Namugongo mu Kira Division afiiriddewo. Ddereeva wa Tuleela ategeerekese nga Kahagi John Kinuthia akwatiddwa ayambeko kukunoonyereza.
Share.


text:
Bya Elisa Nicholas Ssekitende
Ssaabasumba w’e Ssaza Ly’e Klezia Ekkulu erya Kampala Arch Bishop Joseph Ssemwogerere, akubirizza abantu okujjumbira okukola ennyo, basobole okubaako by’ebetusaako mu Bulamu, okuweereza obulungi Katonda n’eggwanga Lyaabwe.
Ssaabasumba Ssemwogerere asinzidde ku Kyalo Minyinya mu Ggombolola y’e Kyannamukaaka e Masaka mu Buddu, ku Mukolo omuwandiisi w’ebyenjigiriza mu Ssaza lya Kasana Luweero Brother Anthony Musisi wajagulizza emyaka 50 mu Kibiina kyaba Brothers of Christian Instruction Kisubi, neyewuunya abantu Katonda beyawa Emikono, Amagulu n’omutwe oguyiiya Okubeera awo nebakaaba obwavu mu Kifo ky’okukola, n’agamba nti abalinga bano bebazinggamizza enkulakulana y’e Ggwanga n’okulemesa emirimu gy’e Klezia.
Ssaabasumba era atenderezza nnyo emirimu gya Brother Anthony Musisi mu Myaka 50, n’agamba nti awa eky’okulabirako ekirungi Klezia n’e Ggwanga, kwekusaba abantu abalinga ono basabire nnyo eggwanga libeeremu abantu abalimu Ensa nti Kubanga Kati Abakulembeze, Bannaddiini n’abantu ab’obuvunaanyizibwa abenyumirizibwamu n’okulabirako eri emito mu Ggwanga lino batono, ng’ebikolwa eby’ekko be Baana Baliwo.
Ssaabasumba era akubirizza eky’okusomesa abaana mu Masomero Amalungi, Gavumenti okufaayo eri eby’enjigiriza, n’abazadde okukuliza abaana baabwe mu mpisa ennungi n’eddiini.


text:
Omukyala Omuzira Wa Buganda Yawumudde
Angelina Nabakooza, Eyakweeka Sir Edward Muteesa Okumala Ennaku 20 Mukama Yamuyise
Obuganda Bukungubagidde Omukyala Omuzira Eyakweeka Ssekabaka Sir Edward Muteesa.
Byewetaaga Okumanya:
Okumala ennaku 20, Angelina Nabakooza teyakoma kukubudamya eyali president wa Uganda eyasooka mu Makaage, naye era yamulabirira mubyendya mukiseera kya Ssekabaka ekyakazigizigi.
Angelina Nabakooza, omukyala eyayatiikirira olwokukuuma n’okuzibira Ssekabaka wakati mu katuubagiro akaagwa mu Buganda mu 1966, yafa nga 29/09/2022 nga atemera mu gy’obukulu 109.
Tekyaali kintu mukyala Nabakooza kyeyetegekera okukuuma Saabasajja Kabaka, ebbanga eryo naye yakikola.
Kumakya ga nga 23/05/1966 obukuubagano obwaaliwo wakati wa Ssekabaka Sir Edward Muteesa 11 Ssekabaka wa Buganda eyali owa 35, n’eyali Sabaminista Apollo Milton Obote, bwatuuka ku ntikko oluvanyuma lw’obulumbaganyi ku Lubiri lwa Kabaka e Mengo olwaduumirwa Idi Amin, Ssekabaka Muteesa yasalawo okudduka mu Lubiri.
“Twalowooza nti yali afudde, okumala ennaku 3 oba 4″ Ssaabasajja Ronald Muwenda Mutebi Kabaka wa Buganda bweyanyonyola banna mawulire ob’oluppappula lwa Guardian mu 2001.
“Tewali yali amanyi kyaali kimutuuseeko”.
Ekyaaliwo, kyaali nti Ssaabasajja yatandika olugendo oluwaanvu era oluzibu olwamuwaliriza okusooka okubudamako e Lubaga ewa Cardinal Wamala.
Oluvanyuma yavugibwa mu biguudoguudo ebyomunsisiko nga adda mu buva njuba bwa Uganda.
Ssekabaka era Pulezident wa Uganda eyasooka, bweyatuuka e Sembabule, yasalawo okuwummulako. Omu kubayambibe Mumiransanafu, yakakwatagana ne Nabakooza nga amaze n’okulayira nti nebwekuba kuttibwa yali mweteefuteefu naye nga tayatudde nti Ssekabaka yali mu Makaage.
Mukyala Joyce Mpanga, omu ku Baganda abagundiivu yagamba nti nga Ssekabaka Sir Edward Muteesa nga ali ewa Nabakooza, amagye gaatandika omuyiggo ogwokunoonya Kabaka. Kyasalibwaawo nti Ssekabaka ave mu Maka ga Nabakooza, era ave mu Uganda nga ayita e Rwanda ne Burundi. Obote yali amaze okusaawo kavvu wa 25,000/= muziriwo kati bwebukadde 60 eri omuntu Yenna eyali asobola okuwaayo Kabaka okuva gyeyali yekukumye.
“Ssekabaka yalabikako oluvanyuma lwa myeezi ebiri mu Bujumbura Burundi nakolerwa enteekateeka y’entambula okugenda e London mu Bungereza”. Mukyala Mpanga bwanyonyola.
Enyumba ya Nabakooza enkadde ku kyalo Nsambya mu muluka Lwantale gombolola mu Semababule disitulikiti Ssekabaka weyabeera okumala ennaku 20, emyaaka Miingi oluvanyuma yasiigiibwa langi empya nga kino kyakolebwa Obwakabaka bwa Buganda.
Mu March wa 2009, Ssaabasajja Kabaka Ronald Muwenda Mutebi yasiima naziimbira mukyala Nabakooza enyumba empya, era naaweebwa n’ekitiibwa eky’amafumu n’engabo ekisembayo waggulu mu Bwakabaka bwa Buganda. Maaki 2009, (Ekitiibwa ky’amafumu n’engabo).


text:
Oggya ku bugagga bwo Mukama wange
gwe n’ongagawaza
Ebyo bye mpita ebyange byonna bibyo.
Njigiriza nange okutoola kwebyo by’ompadde mbikuddizenga;
Njigiriza nange okutoola kwebyo by’ompadde,
Ngagawaze abalala.
1. Ebirabo byendeese biibino biva mukutegana kwange,
Omutima gwange ne byennina gy’oli biba bya ttendo.
Eby’ennaku n’eby’essanyu Taata mbikuddiza byonna,
Obunnafu bwange n’ebinnema by’ebirabo bye ndeese.
2. Obulamu bw’ompadde Mukama bujjudde emikisa,
Kitange nneyanzizza ebirungi ontonnedde bingi.
Mukutuusa bye nteekwa okukola mbeere kitangala,
Mukusasira nenzigwerera mbayambe balabe ekubo lyo.
3. Amaanyi n’amagezi bye wampa okuva mubuto bwange,
Okubyeyama nentetenkanya ebilala nga nfunye bingi.
Bwe bugagga kwe ntodde Mukama ne nkudiza nyinibyo
Obitwala gwe Namugereka by’ebirabo bye ntodde.
4. Abayonta n’abawammu Mukama, abatalina kantu,
Bangi abaneetoledde Ddunda abaddagira gwe.
Kantoole ku byompadde ebingi mukutegana kwange,
Bafune emmere ya leero ettendo lyo bayimbe.


text:
Amawulire
Ow’emyaka 6 talina ssente z’abujanjabi
Ivan Ssenabulya
August 8th, 2019
Bya Shamim Nateebwa
Waliwo omwana ow’emayaka 6 eyalwala ensigo n’akawago ali mubulimi obutagambiika oluvanyuma lwokubulwa ensimbi zobujanjaabi.
Nelson Muwaya ow’emya ka 6 yatawanyizibwa obulwadde nga mu kiseera kino afuuyisa musaayi.
Okusinziira ku maama womwana ono, Nakalema Fiina ow’emyaka 30 omutuuze w’e Nagojje mu district y’e Mukono agamba nti mutabani we yalwala mu 2017, nga addukira mu ddwaliro e Kayunga ne bamukebera nebabategeeza nti omwana alina omusujja gwa Typhoid era nebatandika okujjanjaba.
Wabula Nakalema agamba nti embeera yagenda eyongera kwonooneka kwekugenda mu ddwaliro erisingako.
Agamba nti e Mulago baabasabye akakadde 1 okusobola okumulongoosa wabula zebatalina.
Wano alajanidde abazira kisa okubaddukirira.


text:
Ssabasajja Kabaka Ronald Muwenda Mutebi II asiimye n’asimbula emisinde gy’amazaalibwa ge ag’omwaka 2021 ng’asinziira mu Lubiri lwe olw’e Mengo ewakungaanidde abantu abatonotono okwewala okusaasaanya covid 19, abasinga baddukidde mu bitundu byabwe.
So nga waliwo n’abamu abakunganye okwetoloola olubiri.
Omuteregga mu Lubiri lwe olwe mengo atuseewo ku saawa emu n’ekitundu, era ebibadde bigenda mu maaso mu lubiri bibadde biweerezebwa butereevu ku cbs fm radio, emikutu gya cbs egya social media ne BBS terefayina.
Katikkiro wa Buganda Charles Peter Mayiga yebazizza Nnyinimu olw’emisinde gino,egigendereddwamu okulwanyisa obulwadde bwa mukenenya.
Mu ngeri y’emu Katikkiro yebaziza Nnyinimu olwokulwanyisa ekirwadde kya covid 19 nga yegemesa, n’ abeera ekyokulabirako era nategeza nti welutuukidde leero nga abantu be bangi bajjumbidde okwegemesa covid 19.
Mu bizinga e Ssese, abantu ba Ssabasajja Kabaka babukeezezza nkokola ku bitebe by’amagombolola omusanvu agakola essaza Ssese gyebasimbudde mu misinde gino.
Emisinde gisimbuddwa Kweba Augustine Kasirye okuva ku Kitebe ky’essaza e Kalangala nga abantu badduse okwetooloola egombolola y’omukulu w’ekibuga Kalangala.
bantu ba Ssabasajja mu Ssaza lye Mbale ,Bugisu ne Bukedi nabo bakedde mu misinde gy’amazaalibwa g’Empologoma, era atwaala essaza lino Owek Nsubuga Rashid agambye gitumbudde nnyo obumu mu Bantu ba Beene ababeera mu bitundu ebyo.
N’ebitundu ebirala abantu bajjumbidde emisinde gino.
Amazaalibwa ga Ssabasajja Kabaka gaakuzibwa nga 13.04.2021, wabula olw’ekirwadde kya Covid 19 ekyali kisaasaanira ku misinde emingi tegyasobola kubeerawo kwolwo, kwekutegekebwa olwa leero nga kikendeddemu nga n’abantu abawera begemezza.


text:
KATIKKIRO Charles Peter Mayiga asazeewo okusisinkana abagagga abasibuka mu Ssaza lye Ssingo abali mu kugugulana ensangi zino ekintu kyagamba nti tekiwa kifaananyi kirungi naddala nga Kabaka ayagala abantu be okubeera obumu.
Omwogezi w’Obwakabaka era Minisita w’amawulire e Mmengo, Noah Kiyimba ategeezezza nti Katikkiro yategedde ku nsonga z’obutakkaanya obuliwo wakati w’abakungu ba Kabaka, John Fred Kiyimba Freeman nga ye Ssentebe w’olukiiko lwa Buganda Twezimbe ne Emmanuel Ssembusi Butebi ng’ono mmemba ku lukiiko luno, nabakubira ku ssimu okwongera okumanya obutakkaanya bwabwe we buva.
“Katikkiro asazeewo okuyita abakungu bano okubataataganya kubanga si kirungi abantu abakulu eggwanga beribadde liwa ekitiibwa okweyuzayuza mu lujjudde bwebati. Obutasukka nnaku bbiri agenda kuba abasisinkanye okugonjoola ensonga eno,” Kiyimba bweyategezezza.
Minisita Kiyimba yayongedde n’ategeeza nti Obwakabaka bwagala okulaba ng’abantu baabwo babeera bumu ng’abakulembeze bwebatandika okweyuzayuza kibeera kitiisa n’ategeeza olw’obutayagala mbeera efanana bweti, Kabaka kyeyava asiima n’atongoza engoma Buganda Bumu mu 2011.
Kiyimba yagambye nti alina essuubi nti ekya Katikkiro okusisinkana abakulu bano kyakwongera okuleetawo embeera ey’okutegeragana wakati waabwe n’abantu enkumu ababawuliriramu ate n’olwokusobozesa emirimu gyebakolera Obuganda okugenda mu maas
Do you have a story in your community or an opinion to share with us: Email us at editorial@watchdoguganda.com


text:
Amawulire
Omujulizi yegaanye sitetimeenti gyeyakola
Ivan Ssenabulya
February 9th, 2022
Bya Ivan Ssenabulya
Kooti enkulu e Mukono ewunikiridde, omujulizi, mu musango gweyali omuyizi mwavunanibwa okutta eyali muganzi we, bweyegaanye statement kennyini gyeyakola.
Mathew Kirabo nga yali asoma busawo mu Makerere University yagambibwa okutta eyali muganzi we Desire Mirembe bwebaali basoma.
Kigambibwa nti Kirabo yatta Mirembe nga 10/7/2015 oluvanyuma omulambo gwe nagusula mu bikajjo e Kawolo mu disitulikiti y’e Buikwe.
Oludda oluwawabirwa lukomekereza obujjulizi bwalwo bweluleese abajjulizi 4, wabula omu Longino Kigambo 67, ategezezza nga bwataakola statement mpandiike ku poliisi.
Wabula oluvanyuma statement eleteddwa nakiriza nti kituufu yeyagikola, naye abadde yerabidde.
Oludda oluwaabi lwaleeta abajjulizi 14 nga lwakomekerezza obujjulizi bwalwo.
Wabula kinajjukirwa nti Kirabo yamalamu dda omusubi era kooti yamusaako dda ebibaluwa bankutumye.
Omulamuzi Henry Kaweesa omusango agwongezaayo okutukira ddala nga 4/3/22, abawabuzi ba kooti oba Court Assessors lwebanaawa okuwabula kwabwe.


text: Government ya Uganda yewoze ensimbi trillion 1 nobuwumbi 245 mu mwezi gwa September 2022, okuddukanya eggwanga.Ensimbi zino kuliko n’okusasula ku mabanja geyeewola edda.Okusinziira ku alipoota efulumiziddwa ministry yebyensimbi n’okutekeratekera eggwanga eraze nti trillion 1 n’obuwumbi 245 zeewolebwa gavumenti mu ngeri y’okutunda emigabo mu bank enkulu ey’eggwanga egimanyiddwanga Treasury Bills and BondsObuwumbi 646 zaakozesebwa okusasula amabanja gavumenti geyali yewola edda, era ekiseera kyago ekyokugasasula kyali kituuse.Obuwumbi 598 zaakozesebwa okuddukanya emirimu gy’eggwanga mu bitongole ebitali bimu.#


text:
Olukiiko oluddukanya empaka za University ez’omupiira ogw’ebigere eza University Football League,lusazeewo okusiima abazannyi n’abakungu abatali bamu abasinze okukolera empaka zino,bwebanaaba bajaguza emyaka 10 empaka zino ze zakamala nga zitegekebwa.
University Football League zaatandika okutegekebwa mu 2012, era Ssentebe w’olukiiko olutegeka empaka zino Vincent Kisenyi bwabadde eyogerako eri banamawulire e Lugogo mu Kampala, agambye nti emikolo gy’okusiima abasinze bannabwe gigenda kubeerawo nga 12 omwezi ogujja ogwa December ku Imperial Royal mu Kampala.
Engule 10 zezigenda okulondebwako abawanguzi okuli engule y’omuzannyi asinze mu myaka gino 10, omukwasi wa goolo asinze, omuzibizi asinze, omuwuwuttanyi asinze, omuteebi asinze, omutendesi asinze n’engule endala.
Abawanguzi ku ngule ezimu bagenda kulondebwa bannamawulire n’abawagizi okutandika ne wiiki ejja.
President wa Association of Uganda University Sports, Peninah Kabenge, agamye nti empaka zino zeyongedde okutumbuka, omutindo n’omuwendo gwa University ezizeetabamu.
Baatandika ne University 6 zokka ezoomu Kampala ne Wakiso, kyokka nga werutukidde olwaleero balina University 22 okwetoloola Uganda yonna, nga bayambibwako abavugirizi aba Pepsi ne Red Rhinos.
Uganda Martyrs University bebawangudde empaka z’omwaka guno 2022 ez’okujaguza emyaka gino 10,nga baakubye St Lawrence University goolo 1 – 0 mu kisaawe e Lugogo.
Bisakiddwa: Issah Kimbugwe


text:
NOE NOE (Fr.J.Kabuye)
Ref: Noe noe, noe noe, azaaliddwa Emmanuel,
Noe noe azaaliddwa Emmanuel wuuno atuuse,
Azaaliddwa ye kabaka, ye kabaka w’ebitonde by’ensi eno,
Ye Messia omusuubize Ddunda ow’eddembe.
- Ye Messia omusuubize, abalanzi gwe baalanga,
Ye muwere atuweereddwa, yeefudde omuntu na ffe
Ye mulokozi, ye Mulindibwa, ye Muyinza nnantalemwa
- Ye kabaka omulindibwa, A balanzi we baalanga
Omuwere alina engabo, ku bibegabega bye
Ye mulokozi, ye Mulindibwa, ka tumusinze ffena
- Azze yezu mu kumyamyansa, kigambo oyo gwe tulaba
Olunaku luno lw’atuuse, lwa kitiibwa lwa ttendo
Bamalayika batubuulira nti omulokozi atuuse.
- Olunaku lutukeeredde mwenna abantu leero mujje
Basumba abo tubasimbeko, kristu oyo tumunoonye
Tumwanirize, tumukulise, omulindwa tumusinze.
- Ali naffe mu kutambira, ali naffe mu ostia,
Atuyita tubeere wamu, ffe baana be b’alyoye
Tumuwulire, atutwalenga, tutuuke naffe mu ggulu.
DOWNLOAD LINK:


text:
Amawulire
Minisita Oboth akakasiza nti omusirikale wa UPDF eyasiwuse empiisa wakukangavulwa
Ivan Ssenabulya
May 10th, 2022
Bya Auther Wadero,
Minisita omubeezi owebyokwerinda nebazirwanako, Jacob Oboth Oboth akakasiza ababaka ba palamenti nti akakiiko mu ggye gye ggwanga erya UPDF akanonyereza ku buzzi bwemisango kakunonyereza ku musirikale wabwe eyakutte omusirikale wa poliisi owokuluguudo amataayi.
Olunaku lweggulo mu kibuga kampala, ku mukwano mall wakati mu kalipagano ke bidduka waliwo omusirkale wa UPDF eyasabye bamukolere ekkubo ayite mu jaamu bweyalwisiddwa okumukolera ekkubo yakakanye ku musirikale wa traffic namukwata amataayi ekyaleesowo embeera eyakanyolagana
Bwalabiseeko mu kakiiko ka palamenti akeddembe lyobuntu minisita Oboth atereddwa kunninga omubaka wa Nakaseke Central Allan Mayanja, okunoyolola ebyabadewo.
Mu kwanukula minisita Oboth akkiriza nti yabadde musirikale wabwe wabula nategeeza nga bwebagenda okunonyereza ku byabadewo byonna bwegumusinga wakuvunanibwa.


text:
Amawulire agava mu Palamenti galaga nti Ababaka b’ekibiina ekiri mu buyinza ekya National Resistance Movement – NRM buli omu yafune obukadde 5 ng’akasiimo olwokulonda Anita Among ku bwa Sipiika wamu n’omumyuuka we Thomas Tayebwa. Kigambibwa nti ensimbi zino zakwasiddwa Omubaka omu omu okuva mu buli kitundu olwo ye nagabira banne bwebava mu kitundu ekimu.
Omubaka wa Kalungu West Joseph Ssewungu Gozanga bwabadde ayogerako ne Simba atutegeezezza nti ensimbi zino zagabiddwa olunaku lw’eggulo. Ssewungu yewuunyizza lwaki Gavumenti yasabye ensimbi ezenyongereza mu mbalirrira yaayo okuziika Sipiika Jacob Oulanyah kyokka nefuna zegaba bwetyo. Ssewungu avumiridde nnyo ekikolwa kino ekyokugulirira Ababaka, era ayongeddeko nti Ababaka abamu abali ku ludda oluvuganya abalina akakwate ku NRM nabo baweereddwa ssente.
Share.


text:
Omubaka wa Kyaddondo East Robert Kyagulanyi Ssentamu aka Bobi Wine wamu n’Omubaka wa Mityana Municipality MP Zaake Francis Butebi nga bano Bannakisinde kya People Power – Uganda bavuddeyo Palamenti ya Yuganda okuvaayo netegeeza nga bweyewadde obuwumbi 10 nga zino buli mubaka wa Palamenti wakuweebwa obukadde 20 buli omu mu kaseera kano aka #COVID-19 nga Bannayuganda bangi bayagga nekyokulya.Hon. Kyagulanyi agamba nti kino kyabuswavu nnyo era nakweyagaliza nga Bannayuganda bangi tebalina kyakulya, balwadde bangi nga bafa nga n’amalwaliro getaaga kuyambibwa.Wabula Omukubiriza w’Olukiiko olukulu olw’eggwanga Rt Hon Rebecca Alitwala Kadaga yavuddeyo nalabula omuntu yenna obutoogera ku ssente zino era nasaba oyo yenna ayagala okubaaka kyazimanyako okumubuuza.
Share.


text:
Amawulire
museveni yakoze nsobi okuteeka amaggye mu poliisi
Ivan Ssenabulya
July 6th, 2019
Bya Rita Kemigisa, Abagoberezi b’eby’obufuzi banenyeza pulezidenti museveni olw’okulonda bannamaggye okukulembera ebitongole bya poliisi.
Maj Gen Sabiiti Muzeyi ng’ono y’amyuka ssabapolice kati yegatidwako Brig Jack Bakasumba, Brig Godfrey Golooba, Colonel Jese Kamunanwire ne Chris Ddamulira nga nabo bakukulira ebitongole
Kalondoozi we byobufuzi Siraje Kifampa agamba nti kino museveni yakibaze bubi nekigendererwa ekyokufuula police eyekinnamaggye noluvanyuma etwale emirimu gya police


text:
Amawulire
Mpuuga mwenyamivu olwa Gavt okukuumira Babaka banne mu Kkomera
Ivan Ssenabulya
September 7th, 2022
Bya Rita Kemigisa,
Omukulembeze w’oludda oluvuganya, Mathias Mpuuga avuddeyo n’alaga obweraliikirivu olwababaka bannabwe 2 okusigala nga bakuumibwa mu kkomera asabye omusango gwabwe gulamulwe mu bwangu.
Olwaleero guweze omwaka mulamba bukya omubaka wa Makindye West Allan Ssewanyana ne munne Muhammad Ssegirinya owa Kawempe North bakwatibwa ne baggalibwa.
Aboludda oluvuganya baludde nga bagoberera omisango egyavaako ababaka bano okuggalibwa nga bagala baweebwe obwekanya ne banabwe abalala bwebasibibwa.
Bwabadde ayanjula ekiwandiiko ekikwata ku mbeera ya babaka bano eri palamenti akawungeezi ka leero, Mpuuga avumiridde gavumenti olw’okugenda mu maaso n’okusiba abantu bano awatali kuwozesebwa kyayise akagenderere basobole okutulugunyizibwa.
Mpuuga agamba nti wandibaawo ekoobaane ababaka bano okukuumibwa mu mbuziekogga awatali kuwozesebwa ekikontana ne ssemateeka.
Mu kumwanukula sipiika Anita Among asabye gavt eyanguyirizeko okuwozesa ababaka bano basobole okufuna obwenkanya.


text:
Pulezidenti Yoweri Kaguta Museveni; “Abo abalina oluganda ku balowoozebwa okubeera abatemu balina kusaba bavunaanibwe mu bwangu naye aabntu abamu tebaagala kunoonyereza kukomekerezebwe. Bwoba tolina musango, saba bakuwozese mangu so ssi butakwatibwako. Singa nze mbadde ateberezebwa okuzza omusango oba mmemba w’ekibiina kyabwe nandibadde sigaana ku kwatibwako oba kubakwata.
Abazzi b’emisango badduka mangu okutuuka ku kifo awabadde obuzibu. Basigala basaba Uganda Police Force ebalage obujulizi. Kati mujja mu Palamenti mukyankalanye okunoonyereza.”
Share.


text:
Bya Elisa Nicholas Ssekitende
Wabaddewo akasattiro, akavuvungano n’okulwanagana mu kiro ekikesezza olwaleero, ku MariaFlo Hotel mu Kibuga Masaka abadigize ababadde bagenze okwesanyusaamu ku lunaku lw’abagalana okwekyanga olw’okulinda omuyimbi Pallaso nga talabika ku Siteegi.
Ekivulu kino Kibadde kimaze ebbanga nga Kirangibwa era ng’abayimbi ab’enjawulo okuli Sheebah Kalungi, Lady Titie n’abalala bangi abantu babadde babesunga kyokka nga mu Bonna omuyimbi wa MALAMU, MPA LOVE, OMUZIKI MPEKE n’obulala y’abadde omutwe omukulu.
Oluvannyuma lw’abayimbi abasinga obungi okumala okuyimba nga n’obudde buseebengerera eyo mu Ttumbi, abantu baatandise okubanja Pallaso n’ekyaddiridde kukasuka bucupa nakwasa butebe!!
Embeera yasajjuse Poliisi n’eyitibwa, amasasi mu Bbanga negakubibwa, abantu nebagyanukuza Amayinja okukakkana ng’endabirwamu za Mmotoka ya Poliisi bazaasizza nga wano ekivulu wekyakomye buli omu n’abuna emiwabo. Ayogerera poliisi mu bitundu bya Masaka Muhammed Nsubuga akakasizza okukwaatibwa kwa Bantu bataano olw’okukola Effujjo.
Oluvannyuma Pallaso yatuuse ku Ssaawa nga Munaana mu Ttumbi naye ng’ekivulu kyayiise Dda!! Wabula olwaalero tukitegeddeko nti Pallaso akkaanyizza n’omutegesi Ssali owa Ssali Events wamu n’abatwala MariaFlo, ekivulu okukiddamu ku Ssande ya Ssabbiiti eno, ng’abantu Basasulayo enkumi Nnya zokka.
Mukwetonda kwa Pallaso alabiddwaako ku Nguudo z’ekibuga Masaka, ng’ayera n’okulaga omutima ogumenyese.


text:
Amawulire
Ebibira by’eyongeddeko obungi ne bitundu 13.4%
Ivan Ssenabulya
May 18th, 2022
Bya Prossy Kisakye,
Ebibira mu ggwanga byeyongeddeko okuva ku bitundu 9.5% nga bwebyali mu 2005 okudda ku 13.4% mu 2021.
Bino byogeddwa minisita wámazzi nóbutonde bwensi Sam Cheptoris, mu kugulawo olukungana lwa StockHolm+50 National Consultation.
Obubakabwe bwetikiddwa omuwandiisi owenkalakalira mu minisitule eno, Okidi Okot, agambye nti Uganda eriko wetuuse yadde nga wakyaliwo olugendo lunene mu kuzaawo ebibira nga gavumenti eyagala mu myaka 10 mu maaso okweyongera kwe bibira kube ku bitundu 18%
Ebitundu 13.4% Okot agambye nti kivudde mu maanyi gavt getademu okuzaawo ebibira mu central forest reserves okusimba emiti egyensimbi.
Era ategezeza nga minisitule bwetandise kawefube owokuzaawo ebibira ebyasanyizibwawo nókukola obulimi bwe bibira Uganda ebe ne bika bye miti egyenjawulo.


text:
Amawulire
Gavt efulumiza kalenda yébyensoma omwaka 2023-2024
Ivan Ssenabulya
November 16th, 2022
Bya Damali Muhkaye,
Minisitule y’ebyenjigiriza efulumizza kalenda y’ebyenjigiriza eyomwaka 2023-2024 egenda okugobererwa amatendekero gonna aga pulayimale, siniya n’ebyemikono okwetoloola eggwanga.
Bwabadde afulumya kalenda eno mu maka gomuk weggwanga e Nakasero, Dayirekita owebyenjigiriza ebyawamu Ismail Mulindwa agambye nti abayizi bagenda kuddamu ttaamu esooka omwaka ogujja mu February 2023 ekomekerezebwe nga 5 May.
Ate olwo taamu eyokubiri yakutandika nga May 29 ekomekkerezebwe nga 25 August ate eky’okusatu eritandika nga 18 September ekomekkerezebwe nga 1 December.
Mulindwa agamba nti amasomero gonna okwetoloola eggwanga galina okugoberera kalenda eno eyateekebwawo minisitule y’ebyenjigiriza.


text:
Fred Enanga omwogezi wa police mu ggwanga asinzidde ku media center mu Kampala naagamba nti ebitokngole ebikuuma ddembe nga biyita mu bambega baabyo, baakizudde nti abo abeenyigira mu kwekalakaasa kuno ,amafuta baali bagagulira mu budomolera, obukyupa nebirala, ebitongole ebikuuma kwekusalawo okuyimiriza mbagirawo okutunda nokugulira amafuta mu budomola namakyupa.
Okusinziira ku Fred Enanga ,era abo abalina ebidduka amafuta negabagwaako mu makubo nga beetaagisa okukozesa obuddomola okufuna amafuta, ebitongole ebikuuma ddembe bikwatagaanye nebannanyini masundiro gamafuta okulaba nti balondoola abo abagaguze gyebagatwaala.
Mu mbeera yeemu fred Enanga agambye nti ebitongole ebikuuma Ddembe nga biyita mu bambega baabyo bali mu kulondoola entambuza yemippiira emikadde kubanga gyegyaakozesebwa abekalakaasi okukuma omuliro mu kkubo.
Enanga agambye nti waliwo nempiira emippya era egyaakozesebwa mu kwekalakaasa, ebitongole ebikuuma Ddembe biri mu kunoonyereza gyegyaava naabo abasaamu ensimbi.
Werutukudde olwaleero abantu 54 bebakakasiddwa nti battibwa nga kuno 20 battibwa masasi agaawaba ,32 baali bekalakaasi songa 2 baatomerwa bidduka mu kiseera ekyo.
Emisango 263 police gyeyakakungaanya okuva mu ngyega eyaliwo ,166 gyegyakatwalibwa mu kkooti songa 93 giri mu kunonyerezaako.
Police egamba nti abantu 1014 bebakakwatibwa kubyeekusa nokwekalakaasa kuno ,843 basimbiddwa mu kkooti 28 kubano nebasalirwa ebibonerezo byokukola bulungi bwansi songa abantu 20 bbo baalabulwa obutaddamu okwenyigira mu bikolwa bino
Fred Enanga omwogezi wa police agambye nti abantu 699 bebali mu makomera ,113 baayimbulwa ku kakalu ka police songa 93 court yabayimbula ku kakalu kaayo
Fred Enanga ebitongole ebikuuma Ddembe bikyanoonya nabalala.


text:
Buy from
Sasula ne
Price per Bitcoin
Engeri y`Okugula Bitcoin ne Revolut
Revolut ekozesebwa ba kasitooma abasukka mu bukadde 2 era erina empeereza za bbanka ez`enjawulo, omuli okuweereza ssente mu nsi z`ebweru, n`ensasula za muntu-ku-muntu. Kati, osobola okukozesa Revolut okugula Bitcoin ku Paxful awatali bisale byeyongeramu. Okikola bw`oti:
Ekintu ky`olina okusooka okukola kwe kuggulawo akaawunti yo eya Paxful oba okuggulawo emu ng`onyiga ku Ggulawo akaawunti. Ng`omaze emitendera gy`okukakasa akaawunti, nyiga ku Gula Bitcoin tegeka Revolut ng`engeri yokusasula gye wettanira okusobola okulaba ebivuganyo ebisinga nga biva mu batunzi abamanyifu era emu ku ngeri y`okubifuna kwe kukebera omutunzi asinga okuddibwamu obulungi. Nyiga bunyizi ku linnya ly`omutunzi okulaba ebyafaayo by`omutunzi n`ebimwogerwako b`asuubulagana nabo.
Bw`osanga ekivuganyo ky`oyagala okuva ew`omutunzi eyeesigika, nyiga ku Gula okusobola okulaba ebyetaago byabwe mu busuubuzi. Soma obukwakkulizo bw`obusuubuzi n`obwegendereza era obugoberere bulungi nnyo. Nyiga ku ppeesa lya "Kkiriza Obukalu era Ogule Bitcoin Kati!" bw`oba oyagadde obukalu bw`ekivuganyo. Akabookisi k`okunyumizaamu okw`obuliwo kajja kweyolekera w`osobola okunyumiza n`omutunzi era omubuuze oba alina ebyetaago ebirala.
Kitwale nga kikulu nti Paxful ekozesa enkola y`ensibo okusiba BTC y`omutunzi ng`obusuubuzi butandikiddwawo — n`olwekyo ssente zo zikuumibwa bulungi.
Bw`osasula omutunzi ku akaawunti ye eya Revolut, nyiga ku Lamba ng`Obusasuddwa omutunzi asobole okuweereza BTC okuva mu nsibo. Ky`ekyo! Oguze bulungi Bitcoin ng`okozesa akaawunti yo eya Revolut.


text:
Bya Boniface Kizza
Ba Kansala ku disitulikiti e Masaka basembye ekirowoozo kyokutunda ebimu ku byobugagga bya disitulikiti eno ebisangibwa mu kibuga Masaka, basobole okufuna ssente ezizimbira abakozi baabwe wofiisi mu kifo ekyasalwawo okuzimbwako ekitebe kya disitulikiti eno oluvanyuma lwokusalwaako ekibuga.
Okusalawo bwebati basinzidde mu lukiiko olwatudde ku Masaka Rehabilitation center nga lukubirizibwa sipiika Francis Kimuli oluvanyuma lwa alipoota eyasomeddwa ssentebe wakakiiko ke byensimbi nga eraga eddubi lye byensimbi disitulikiti eno mwetubidde.
Bakansala bano bagamba nti ate oluvanyuma lwa disitulikiti eno okusalwako ebitundu bye kibuga nebifulwa city amakubo mweyali ejja ssente gaakendera nga emirimu mingi mu kiseera kino gizingamye nolwekyo nga kiba kyamagezi okutunda ebimu ku byobugagga bya disitulikiti emirimu gitambule.
Ebimu ku byobugagga ebyogerwako mu embeera eno mwemuli ebidduka ebyakaddiwa, emiti disitulikiti eno gyeyasimba nekigendererwa ekyokugifunamu ensimbi , ettaka lyayo eriri mu kibuga n’ebirala nga kisubirwa nti singa biba bitundiddwa ssente ezinavaamu zakubayambako okugulira ne bitongole ebimu entambula kuba tebirina.
Peter Ssenkungu yategezeza nti ensimbi gavumenti ya wakati zewa disitulikiti eno ntono ddala nga ate namakubo mweyali ejja ssente gakendeera nga singa baba tebayina kyanjawulo kyebakoze omutindo gw’obuwereza mu disitulikiti eno bwakukenderera ddala.
Francis kimuli sipiika wa disitulikiti agamba nti mukiseera kino, nga abakozi ba gavumenti bakolera mu wofiisi eziri mu kibuga emirimu gizingamye nga n’obworumu bawa alipoota mu lukiiko lwa disitulikiti nga basinzira ku ebyo byebasiiba balaba mu kibuga ate nga byawukanira ddala nebyo ebiri mu kyali.
“Twetaaga okutunda ebimu ku byobugagga ebyo kuba disitulikiti yabigula nekigendererwa ekyokufuna mu ssente mu kiseera ekyobwetavu mu maaso , Kati obwetavu webuli kuba tetulina kitebe” Kimuli bwe yanyonyodde.
Wabula Nathan Lujjumwa akulira abakozi ba gavumenti mu disintegration eno yategezeza nti mu kiseera kino bakyetaaga okufuna obuwabuzi okuva mu minisitule ya gavumenti ze bitundu ku bwananyini bwebyobugagga buno naye nabasubiza nti singa kino kinagwa amateeka gakugobererwa ebintu buno bitundwe.


text:
Amawulire
Museveni akuutidde bannaddiini
Ivan Ssenabulya
July 21st, 2019
Bya Moses Ndhaye
Omukulembeze w’eggwanga Yoweri K. Museveni akubiriza abakulembeze beddiini okukulemberamu enjiri eyenkulakulana mu Africa.
Museveni agamba nti newankubadde Africa yesinga nnamungi womuntu wabula ate bwegutuuka ku byenkulakulana ekyali mabega ddala olwensonga nti abafirica besibye nyo kunnima eyokuliisa amaka gaabwe ne batafisa gye batunda kufunamu mwana womusiramu bumaali.
Bino pulezidenti abyogeredde ku lutiko e lubaga mu missa ekulembeddemu ebikujuko ebyojujaguza byegiweze emyaka 50 bukya kibiina omwegatira abasumba ku lukalu lwa Africa ekya secam kitandikawo.
Museveni ategezeza nti nga abantu bakyagenda mu maaso nokulima emmere ya leero eggwanga si lyakukulakulana ne ekelezia kuba ensimbi ezibizimba ziva mu bantu.
Abasumba abasoba mu 400 okuva mu nsi yonna bataka mu ggwanga lino okwetaba mu bukujuko ebyokujaguza bwegiweze emyaka 50 bukya begata. mu misa eno.


text:
Amawulire
Abatalina kaabuyonjo tebagenda kubawa mazzi
Ivan Ssenabulya
August 23rd, 2019
Bya Gertrude Mutyaba
Abatuuze abamu mu gombolola ye Butenga mu district ye Bukomansimbi, bandifiirwa omukisa gw’okufuna amazzi amayonjo oluvannyuma lw’abakulira ekitongole ky’amazzi okutegeeza nga bwebatagenda kuwa maka aganaasangibwa nga tegalina zi kabuyonjo.
Gavumenti ng’eyita mu kitongole ky’amazzi, yatandika ku polojekiti okubunyisa amazzi mu gombolola ye Butenga egenda okumalwo obuwumbi 10.
Omubaka wa gavumenti e Bukomansimbi Sazir Nsubuga gambye nti kino kyakanyizddwako, mungeri yokuteeka abantu ku nninga basime zzi kabuyonjo.
Ono asabye abatalina kabuyonjo okukola ekisoboka bazisime.
Ebyalo ebigenda okuganyulwa kuliko Butenga A, B ne C, Kavule, Serinnya, Mukunyu, Kiwenjula, Gayaza, Kigaba, Bugana, n’ebirala bingii.
Kati ssentebbe wa district Muhamadh Kateregga agambye nti tebajja kukiriza, bantu abatalina buvunyzizbwa okulemasa entekateeka yamazzi.
Polojekiti eno yaweebwa kampuni ya Ambitious Construction Company Limited nga yaakutandika mu Sebutemba, era esubirw aokujibwako engalo mu July w’omwaka ogujja.


text:
7969 Views
Wire ya ya ya ya Bakaaba, wire ya ya ya ya Ggwe, omukyala yenna Beera mugumiikiriza Bwotegendereza bakukubye sumagiza Ennyumba ne ssente K’ojooga ebintu eby’omulembe Bakwogerako onyirira Mbu tova ku mulembe (Namakula Rema) Osaana ssaala za Pastor Bugembe Olumu osula Ntebe eyo Mbu olumu osula Mubende Ennaku zino oyimba n’akayimba Mbu toli muyembe Oyagala kkulya tolinda bya kwengera gwe Abakazi balina amaduuka mu Kiyembe Bagagga naye bambi ba nakyeyombekedde Kati bafuuka naba sugar mummy Olumu babafuula bakazi b’ebbali Naye ggwe onyirira bakuyita muka designer Bakufera okukuguza ekintu ky’Omuchina Before you go, eyo sister Oyige bwe bakwata omusajja Before you go, eyo sister Ggwe ojje oyige bwe bakwata omusajja Before you go, eyo sister Oyige bwe bakwata omusajja Before you go, eyo sister Ggwe ojje oyige bwe bakwata omusajja Goberera ekkubo story za Zuena Ba Barbie abo ba Daniella Namakula Rema Laavu kyama kya babiri Mu maka kireeta ensimbi okuwera Olugambo bulwadde bwa cholera Bo bakugamba omusajja takugyamu Mbu wafuna na musiraamu Kale gwe leeta ekitabo Mwanadamu n’ekkalaamu Wano nkusomesa ebikyamu Taata German Karim Bannange ndeese regime Kayimba kali ku rhythm Ggwe, omukyala yenna Beera mugumiikiriza Bwotegendereza bakukubye sumagiza Before you go, eyo sister Oyige bwe bakwata omusajja Before you go, eyo sister Ggwe ojje oyige bwe bakwata omusajja Before you go, eyo sister Oyige bwe bakwata omusajja Before you go, eyo sister Ggwe ojje oyige bwe bakwata omusajja Ggwe, Nze ndabayo abataayaaya Tebalina basajja bakaaba, ah Wire, wire ya ya ya ya Bakaaba, wire ya ya ya ya Ennyumba ne ssente K’ojooga ebintu eby’omulembe Bakwogerako onyirira Mbu tova ku mulembe (Namakula Rema) Osaana ssaala za Pastor Bugembe Olumu osula Ntebe eyo Mbu olumu osula Mubende Ennaku zino oyimba n’akayimba Mbu toli muyembe Oyagala kkulya tolinda bya kwengera Abakazi balina amaduuka mu Kiyembe Bagagga naye bambi ba nakyeyombekedde Kati bafuuka naba sugar mummy Olumu babafuula bakazi b’ebbali Naye ggwe onyirira Bakuyita muka designer Bakufera okukuguza ekintu ky’Omuchina Before you go, eyo sister Oyige bwe bakwata omusajja Before you go, eyo sister Ggwe ojje oyige bwe bakwata omusajja Before you go, eyo sister Oyige bwe bakwata omusajja Before you go, eyo sister Ggwe ojje oyige bwe bakwata omusajja Before you go, eyo sister Oyige bwe bakwata omusajja Before you go, eyo sister Ggwe ojje oyige bwe bakwata omusajja Before you go, eyo sister Oyige bwe bakwata omusajja Before you go, eyo sister Ggwe ojje oyige bwe bakwata omusajja --End--
Advertisement
Banana featuring Kim Ragga | Kalifah Aganaga
2891 Views
Sister | Kalifah Aganaga
7970 Views
Dance Go Go feat. Winnie Nwagi | Kalifah Aganaga
2433 Views
Lindako | Maurice Kirya
266 Views
Sinza | Eddy Kenzo
1209 Views
Am Badder featuring Jowy Landa | Grenade Official
1034 Views
Njakukadiwa Nawe | Daddy Andre
1135 Views
Love Story | Ykee Benda
1193 Views
Dear Ex | Liam Voice
3530 Views
Under Wraps | Mugabi Kenneth
665 Views
Namudiguli | Rap Gie
519 Views
Negative Vibes [Luganda Version] | Eezzy
1336 Views
Nkulina | Jowy Landa
1306 Views
Advertisement


text:
BUSIRO SACCO AGM 2021
Ttabamiruka wa Busiro CBS PEWOSA Sacco 2021 akomekkerezeddwa noobubaka eri bamembea mu Sacco eno okukuuma ettaka lyabwe nga bayita mu nkola eyokunyweza Obumu n’obwegassi nga balikolerako ebintu ebibakulakulanya.
Obubaka buno bubaweereddwa minister mu Bwakabaka avunanyizibwa ku Ttaka ,Obulimi ne bulungibwansi Owek Mariam Mayanja Nkalubo bwabadde omugenyi omukulu mu ttabamiruka wa Busiro CBS Sacco owookubiri.
Omukolo guyindidde Kyengera.
Owek Mariam agamba nti mu nkola eno eyobwegassi abamemba basanye okutandiikawo Pulojekiti ezenjawulo, nga bazikolera ku ttaka okusobola okulikuuma nookwekulakulanya.
Mungeri yemu Oweek asabye bannakibiina ki Busiro CBD PEWOSA Sacco okunywerera ku misingi ejiyimirizaawo Sacco,era bamanye nti bulyomu alina obuvunanyizibwa kukuyimirizzawo Busiro Sacco, baleme kulowoza nti ya Bakulembeze bokka.
Ssentebbe wa Busiro Omukungu Joseph Magalanyago ategezeza nti wadenga waliwo okusoomozebwa kwa Covid 19, basobodde okuyimirizawo Busiro Saco era nga balina binji byebatuseeko.
Mulimu enkola eya Mobile Sacco egendereddwamu okwanguyiza ba memba okutereka nokumanya ebikwata ku Account zabwe era asabye ba Memba okugyetanira .
Ssenkulu wa Busiro CBS PEWOSA Ssaco Maureen Nanyanzi ategezezza nti omwaka 2022 bagala okwongera amaanyi mu kubangula abantu ba Ssabasajja Kabaka mu Ssaza Busiro ku ngeri yokwekulakulanyamu.
Asabye ba Memba okwongera amanyi mukutereka nookwewola okusobozesa Sacco okukola amagoba.
Busiro CBS PEWOSA Sacco yatandika mu mwaka 2019 n’ekigendererwa ekyo kukulakulanya abantu ba Ssabasajja Kabaka okuyita mu kwewola nookuteereka bekulakulanye.
Werutuukidde olwaleero Busiro CBS Ssacco erina ebibiina 228, yatandiika ne bibina 159 ,ba memba ssekinomu bali 636 yatandiika na 357.
Bisakiddwa: Nakato Janefer


text:
Amawulire
Gavt erabudde ku butemu bwe Masaka bwandisasasnira ebitundu ebirala
Ivan Ssenabulya
September 4th, 2021
Bya Malik Fahad,
Gavumenti erabudde nti obutali butebenkevu obuli mu bitundu bye Masaka bwandisasaanira mu bitundu ebirara ebye ggwanga nesaba abakulembeze be bitundu okugoberera ensonga eno.
Bino byogeddwa minisita avunanyizibwa kunsonga za maka gomukulembeze weggwanga Milly Babalanda wakati mu musomo ogwokubangula ababaka ba gavt e Masaka.
Ono agamba nti abatemu bebijjambiya balumba abantu mu kiro bagenderedde kugya gavt ku mulamwa ogwokukulakulanya abantu baayo nokulaba nti abantu betamwa gavt eno
Babalanda agamba nti embeera bweti era egoba bamusiga nsimbi okugya mu ggwanga.
Wano wasabidde abakulembeze mu byokwerinda okuziba emiwaatwa egiri mu kitongole ekikesi nokukwatagana na bantu okulwanyisa obumenyi bwa mateeka.


text:
Bya Elisa Nicholas Ssekitende
Ssaabasajja Kabaka empologoma ya Buganda Ronald Muwenda Mutebi II asiimye okulabikako eri Obuganda olwaleero, ku mukolo abaami b’amagombolola webeyanzizza okubawa Obwami Mu maaso ge, ng’emikolo gyiyindidde mu Lubiri e Mmengo.
Mu bubaka bwaatisse omumyuka asooka owa katikkiro Dr.Twaha Kawaase Kigongo, nnyini nsi asanyukidde abaami be mu magombolola okutandikirawo emirimo, amangu ddala nga bakalondebwa.
Beene asiimye bano nabawa Pikipiki kapyaata, okubayambako okutambuza emirimo.
Kabaka era yebazizza abaami okutwala obuvunaanyizibwa bwaabwe bulungi mu maaso ate n’okuwa amakula.
Kululwe, Omumyuka wa Katikkiro Asooka Hajji Twaha Kawaase, Akalaatidde Abamagombolola Okukuuma ekitiibwa Kyaabwe nga batuukiriza obuvunaanyizibwa, n’okukuuma ettaka lya Kabaka naddala nga Baliteekako enkulakulana.


text:
President Yoweri Kaguta Museveni yetondeddwa eggwanga lya Kenya nebannaKenya bonna okutwaliza awamu, olweneeyisa yamutabani we era eyabadde omudduumizi w’amagye oguttaka Gen Muhoozi Kainerugaba , olwebigambo ebisomooza byeyawandiise ku ggwanga lyabwe.
Museveni awanjagidde bannnansi ba Kenya bamusonyiwe olwensobi eyakoleddwa.
Gen Muhoozi ng’asinziira ku kibanja kye ekya Tweeter ,aliko obubaka bweyawandiika mweyategereza nti mu wiiki bbiri zokka amagye ge gasobola okuwamba ekibuga Nairobi.
President Museveni mu bbaluwa ye eyetondera Kenya,anyonyodde nti kikyamu nnyo abakozi ba government omuli ne bannamaggye okwogera ku nsonga z’amawanga amalala.
Agambye nti kababeere bantu babulijjo balina kuzoogerako n’obwegendereza,obutattatana nkolagana y’amawanga.
Museveni mu kwetonda kwe eri bannaKenya ,anyonyodde nti emikutu gyokka egiriwo ensonga z’amawanga amalala mwezisobolwa okwogerwako, kuliko okuyita mu mukago gwa African Union oba omukago gwa East African Union, sso SSI kuzikubaganyako birowoozo mu lujjudde nga mutabani we bweyakoze.
Museveni agambye nti akimanyi ebigambo bya Mutabani we Gen. Muhoozi Kainerugaba byanyiizizza bannaKenya nebannauganda, olwa mutabani we okweyingiza mu nsonga z’eggwanga eddala.
President Museven era asabye ekisonyiwo eri Kenya, obwa Sseruganda obubaddewo wakati wa Kenya ne Uganda busigalewo.
Ku nsonga yokukuza mutabani we okutuuka ku ddaala lya General oluvanyuma lwokumugoba ku budduumizi bw’amagye agokuttaka, agambye nti yadde omutabani aliko ensonga zeyakoze era nabonerezebwa, naye alina n’ebirungi bingi byazze akola ebyamusaanidde okumukuza okutuuka ku ddaala lya General.
Museveni agambye nti okwetonda okusingako, akutuusizza eri president wa Kenya William Samoei Ruto mu ngeri eyekyama.#